qundao/data-zh-poetry huggingface dataset:
琴铭
作者：王庭圭
朝代：宋

桐生高冈，斧出月窟。斲而成器，神藏鬼没。此一物也，与宝剑相携于卢溪之上，三者皆天下之英物。
解佩令佩令·本意
作者：王庭圭
朝代：宋

湘江停瑟。洛川回雪。是耶非、相逢飘瞥。云鬓风裳，照心事、娟娟山月。剪烟花、带萝同结。留环盟切。贻珠情彻。解携时、玉声愁绝。罗袜尘生，早波面、春痕欲灭。送人行、水声凄咽。
路正卿画像赞
作者：王庭圭
朝代：宋

森然如千丈之长松，势若摩穹。昂然如野鹤之出笼，鸡群遂空。使之崛起，接翼鹓鸿。高冠大剑，立于庭中。七尺之躯，万夫之雄。
人嬌
作者：王庭珪
朝代：宋

小院桃花，煙鎖幾重珠箔。更深後、海棠睡著。東風吹去，落誰家牆角。平白地教人，為他情惡。花若有情，情應不薄。也須悔從前事錯。而今夜雨，念玉顏飄泊。知那裡人家，怎生頓著。
刘大虚喜神赞
作者：王庭珪
朝代：宋

画无老幼，形全神守。
颊上三毛，端逢妙手。
少年角立，试輙不偶。
不復掉鞅，名闻谷口。
量陂千顷，才不论斗。
今踰八十，年其逮耉。
古人云用之则为公为卿，不用则山谷一叟。
劉大虚喜神贊
作者：王庭珪
朝代：宋

畫無老幼，形全神守。
頰上三毛，端逢妙手。
少年角立，試輙不偶。
不復掉鞅，名聞谷口。
量陂千頃，才不論斗。
今踰八十，年其逮耉。
古人云用之則爲公爲卿，不用則山谷一叟。
念奴嬌
作者：王庭珪
朝代：宋

少年時節，見皇州燈火，衣冠朝市。天漢橋邊瞻鳳輦，簾幕千家垂地。人似神仙，身遊佛國，謫墮紅塵裡。如今憔悴，漸無往歲歡味。此夜帝裡喧傳，太平祥瑞，有街頭人醉。更值端門新又起，樓闕千兵嚴衛。朝野多歡，邊庭初靜，歌舞方騰沸。良宵好景，異時多少遺事。
惠端琴銘
作者：王庭珪
朝代：宋

大江之西，盧水之陰。
有三昧手，斲無量音。
震動法窟，是爲老端之琴。
蓋嘗求師於海中，登蓬萊閬風之岑，聽海水林木之蕭森。
採枯桐以寄其妙絕，信哉點瓦礫而成金。
憶秦娥
作者：王庭珪
朝代：宋

梅花發。夜寒吹笛千山月。千山月。此時愁聽，龍吟幽噎。數枝飛盡南枝雪。風光又作年時別。年時別。江頭心緒，亂絲千結。
杲和尚画赞
作者：王庭珪
朝代：宋

硉硉矹矹，如祝融太华，高不知其几千丈。
轩轩轰轰，如惊雷唳鹤，声彻乎九天之上。
道在真空，空即无相。
以相求之，如盲摸象。
乘机应物，河岳震响。
眼如掣电，舌如奔浪。
转大法轮，说无尽藏。
当恁么时有识之者，箇是径山杲和尚。
杲和尚畫贊
作者：王庭珪
朝代：宋

硉硉矹矹，如祝融太華，高不知其幾千丈。
軒軒轟轟，如驚雷唳鶴，聲徹乎九天之上。
道在真空，空即無相。
以相求之，如盲摸象。
乘機應物，河岳震響。
眼如掣電，舌如奔浪。
轉大法輪，說無盡藏。
當恁麽時有識之者，箇是徑山杲和尚。
桃源憶故人
作者：王庭珪
朝代：宋

催花一霎清明雨。留得東風且住。兩岸柳汀煙塢。未放行人去。人如雙鵠雲間舉。明夜扁舟何處。只向武陵南渡。便是長安路。
欧阳公制赞
作者：王庭珪
朝代：宋

如马放逸兮不覊，如松磥砢兮多节。
伟干如谢康乐之眉鬚，雄辩如楼君卿之唇舌。
其高处可以上可以下，其妙处不可画不可说。
歐陽公制贊
作者：王庭珪
朝代：宋

如馬放逸兮不覊，如松磥砢兮多節。
偉幹如謝康樂之眉鬚，雄辯如樓君卿之唇舌。
其高處可以上可以下，其妙處不可畫不可說。
王修華畫像贊
作者：王庭珪
朝代：宋

不冠不束，真被褐而懷玉。
眼如曳電，光掣巖谷。
不爲燕頷虎頭，萬里飛而食肉。
幅巾飄然，如五柳先生。
寧終身爲縣令，而無求於世俗。
揮麈塵埃之外，遺物離人，而立於獨。
琴銘
作者：王庭珪
朝代：宋

桐生高岡，斧出月窟。
斵而成器，神藏鬼没。
此一物也，與寶劍相攜於盧溪之上，三者皆天下之英物。
琴铭
作者：王庭珪
朝代：宋

桐生高冈，斧出月窟。
斵而成器，神藏鬼没。
此一物也，与宝剑相携于卢溪之上，三者皆天下之英物。
謁金門
作者：王庭珪
朝代：宋

溪風緊。溪上官梅整整。萬木寒痴吹不醒。一枝先破冷。夢斷香雲耿耿。月淡梨花清影。長笛倚樓誰共聽。調高成絕品。
路正卿画像赞
作者：王庭珪
朝代：宋

森然如千丈之长松，势若摩穹。
昂然如野鹤之出笼，鸡羣遂空。
使之崛起，接翼鹓鸿。
高冠大剑，立于庭中。
七尺之躯，万夫之雄。
路正卿畫像贊
作者：王庭珪
朝代：宋

森然如千丈之長松，勢若摩穹。
昂然如野鶴之出籠，雞羣遂空。
使之崛起，接翼鵷鴻。
高冠大劍，立于庭中。
七尺之軀，萬夫之雄。
雨霖鈴
作者：王庭珪
朝代：宋

瓊樓玉宇。滿人寰似、海邊洲渚。蓬萊又還水淺，鯨濤靜見，銀宮如許。紫極鳴筲聲斷，望霓舟何處。待夜深、重倚層霄，認得瑤池廣寒路。郢中舊曲誰能度。恨歌聲、響入青雲去。西湖近時絕唱，總不道、月梅鹽絮。暗想當年賓從，毫端有驚人句。謾說枚叟鄒生，共作梁園賦。
點絳唇
作者：王庭珪
朝代：宋

花外紅樓，當時青鬢顏如玉。淡煙殘燭。醉入花間宿。白髮相逢，猶唱當時曲。當時曲。斷絃難續。且盡杯中醁。
點絳唇
作者：王庭珪
朝代：宋

玉漏春遲，鐵關金鎖星橋夜。暗塵隨馬。明月應無價。天半朱樓，銀漢星光射。更深也。翠娥如畫。猶在涼蟾下。
點絳唇
作者：王庭珪
朝代：宋

春入西園，數重花外紅樓起。倚闌金翠。人在非煙裡。風月佳時，蓬島開平地。笙歌沸。畫橋燈市。一夜驚桃李。
慶宮春·高陽臺
作者：王易簡
朝代：宋

庭草春遲，汀蘋香老，數聲珮悄蒼玉。年晚江空，天寒日暮，壯懷聊寄幽獨。倦遊多感，更西北、高樓送目。佳人不見，慷慨悲歌，夕陽喬木。紫霞洞窅雲深，嫋嫋餘香，鳳簫誰續。桃花賦在，竹枝詞遠，此恨年年相觸。翠箋芳字，謾重省、當時顧曲。因君凝佇，依約吳山，半痕蛾綠。
水龍吟
作者：王易簡
朝代：宋

翠裳微護冰肌，夜深暗泣瑤臺露。芳容淡濘，風神蕭散，凌波晚步。西子殘妝，環兒初起，未須勻注。看明璫素襪，相逢憔悴，當應被、西風誤。十里雲愁雪妒。抱淒涼、盼嬌無語。當時姐妹，朱顏樓褪酒，紅衣按舞。別浦重尋，舊盟唯有，一行鷗鷺。伴玉顏月曉，盈盈冷豔，洗人間暑。
齊天樂
作者：王易簡
朝代：宋

翠雲深鎖齊姬恨，纖柯暗翻冰羽。錦瑟重調，綃衣乍著，聊飲人間風露。相逢甚處。記槐影初涼，柳陰新雨。聽盡殘聲，為誰驚起又飛去。商量秋信最早。晚來吟未徹，卻是悽楚。斷韻還連，餘悲似咽，欲和愁邊佳句。幽期誰語。怕寒葉凋零，蛻痕塵土。古木斜暉，向人懷抱苦。
齊天樂
作者：王易簡
朝代：宋

宮煙曉散春如霧。參差護晴窗戶。柳色初分，餳香未冷，正是清明百五。臨流笑語。映十二闌干，翠嚬紅妒。短帽輕鞍，倦遊曾遍斷橋路。東風為誰媚嫵。歲華頓感慨，雙鬢何許。前度劉郎，三生杜牧，贏得征衫塵土。心期暗數。總寂寞當年，酒籌花譜。付與春愁，小樓今夜雨。
偶□
作者：王曙
朝代：宋

□倚蒼崖次第開，暫停征傳一徘徊。
人間萬事皆如此，偶爾□勝特地來。
齊天樂
作者：王月山
朝代：宋

夜來疏雨鳴金井，一葉舞空紅淺。蓮渚收香，蘭皋浮爽，涼思頓欺班扇。秋光苒苒。任老卻蘆花，西風不管。清興難磨，幾回有句到詩卷。長安故人別後，料徵鴻聲裡，畫闌憑遍。橫竹吹商，疏砧點月，好夢又隨雲遠。閒愁似線。甚系損柔腸，不堪裁翦。聽著鳴蛩，一聲聲是怨。
和立斋岁寒歌五章
作者：王柏
朝代：宋

羌人生之秉贞兮孰无阳秋，惟澹而无欲兮斯能无求。宜此心之冰坚兮凛北风之正遒，岁寒之常兮足以自修。
和立斋岁寒歌五章
作者：王柏
朝代：宋

羌人生之秉贞兮孰无阳秋，惟澹而无欲兮斯能无求。宜此心之冰坚兮凛北风之正遒，岁寒之堂兮足以自修。忆昔坚保兮铭著心腑，故迹堙芜兮茫茫坠绪。瞻翠碧之万竿兮犹有遗矩，岁寒之句俨然如睹。圣人体物兮万世之训，究厥后凋兮基于不竞。使与春争妍兮曷保常真，岁寒之知兮宁不谓性。有勖我人兮先君之思，有陟尔岵兮我心伤悲。望松柏之苍苍兮我无令姿，岁寒之操兮炯炯心期。车马南归兮惠我五阕，一唱三叹兮亦孔之惙。盍置诸左右兮观省昭揭，岁寒之歌兮声声激烈。
和立斋岁寒歌五章·其二
作者：王柏
朝代：宋

忆昔坚保兮铭著心腑，故迹堙芜兮茫茫坠绪。瞻翠碧之万竿兮犹有遗矩，岁寒之句俨然如睹。
和立斋岁寒歌五章·其二
作者：王柏
朝代：宋

忆昔坚保兮铭着心腑，故迹堙芜兮茫茫坠绪。
瞻翠碧之万竿兮犹有遗矩，岁寒之句俨然如覩。
和立齋歲寒歌五章·其一
作者：王柏
朝代：宋

羌人生之秉貞兮孰無陽秋，惟澹而無欲兮斯能無求。
宜此心之冰堅兮凜北風之正遒，歲寒之堂兮足以自修。
和立齋歲寒歌五章·其三
作者：王柏
朝代：宋

聖人體物兮萬世之訓，究厥後凋兮基於不競。
使與春爭妍兮曷保常真，歲寒之知兮寧不謂性。
和立齋歲寒歌五章·其二
作者：王柏
朝代：宋

憶昔堅保兮銘著心腑，故迹堙蕪兮茫茫墜緒。
瞻翠碧之萬竿兮猶有遺矩，歲寒之句儼然如覩。
和立齋歲寒歌五章·其五
作者：王柏
朝代：宋

車馬南歸兮惠我五闋，一唱三歎兮亦孔之惙。
盍置諸左右兮觀省昭揭，歲寒之歌兮聲聲激烈。
和立齋歲寒歌五章·其四
作者：王柏
朝代：宋

有勗我人兮先君之思，有陟爾岵兮我心傷悲。
望松柏之蒼蒼兮我無令姿，歲寒之操兮炯炯心期。
哀倪孟容父詞
作者：王柏
朝代：宋

憶昔見公兮，季原之堂。
兄弟怡怡兮，清約是將。
藹子姓之弦歌兮，頭角昂昂。
來者起敬兮，知德義之日昌。
造化無情兮，慨有季之先亡。
氣象少異兮，燈火淒涼。
幸二子之自奮兮，視前有光。
何祿養之不久兮，遽驚風木之傷。
痛日月之未改兮，已變故常。
以公之剛介兮，豈北面於緇黄。
我知公之心兮，縈不足以挽其恨之長。
東風作惡兮雪絮正狂，黄壚曉啟兮松楸蒼蒼。
勞生兮永佚，世事兮茫茫。
交之道兮日落，老有淚兮滂滂。
哀倪孟容父词
作者：王柏
朝代：宋

忆昔见公兮，季原之堂。兄弟怡怡兮，清约是将。蔼子姓之弦歌兮，头角昂昂。来者起敬兮，知德义之日昌。造化无情兮，慨有季之先亡。气象少异兮，灯火凄凉。幸二子之自奋兮，视前有光。何禄养之不久兮，遽惊风木之伤。痛日月之未改兮，已变故常。以公之刚介兮，岂北面於缁黄。我知公之心兮，萦不足以挽其恨之长。东风作恶兮雪絮正狂，黄垆晓启兮松楸苍苍。劳生兮永佚，世事兮茫茫。交之道兮日落，老有泪兮滂滂。
宋史館檢閲所性先生時天彝父挽些
作者：王柏
朝代：宋

大專槃物兮剛柔盪摩，五行雜糅兮顓蒙孔多。
陶一氣之奇佹兮奄宇宙之幾何，握異采之陸離兮蹇儃佪而逶迤。
襲正軌之茂則兮恥踐迹而循科，御長轅而獵太空兮摧九折之峨峨。
孑不羣而介立兮衆囂囂而肆呵，玄虬蹶泥兮浸雄虹於頹波。
隴廉孟娵之莫辨兮世揜揜其層睋，神藐藐而上征兮訴緯繣於太和。
忽脩靈之聿皇兮任侏儒之傞傞，咎將誰執兮豈天賦之未薖。
落日下大墅兮慨高風之吟哦，羌若人之莫見兮感生意於庭柯。
卓豐詞兮九里，亙千秋兮不磨。
宋史馆检阅所性先生时天彝父挽些
作者：王柏
朝代：宋

大专槃物兮刚柔荡摩，五行杂糅兮颛蒙孔多。陶一气之奇佹兮奄宇宙之几何，握异采之陆离兮蹇儃佪而逶迤。袭正轨之茂则兮耻践迹而循科，御长辕而猎太空兮摧九折之峨峨。孑不群而介立兮众嚣嚣而肆呵，玄虬蹶泥兮浸雄虹于颓波。陇廉孟娵之莫辨兮世掩掩其层睋，神藐藐而上征兮诉纬繣于太和。忽脩灵之聿皇兮任侏儒之傞傞，咎将谁执兮岂天赋之未薖。落日下大墅兮慨高风之吟哦，羌若人之莫见兮感生意于庭柯。卓丰词兮九里，亘千秋兮不磨。
宋史馆检阅所性先生时天彝父挽些
作者：王柏
朝代：宋

大专槃物兮刚柔荡摩，五行杂糅兮颛蒙孔多。
陶一气之奇佹兮奄宇宙之几何，握异采之陆离兮蹇儃佪而逶迤。
袭正轨之茂则兮耻践迹而循科，御长辕而猎太空兮摧九折之峨峨。
孑不羣而介立兮众嚣嚣而肆呵，玄虬蹶泥兮浸雄虹于颓波。
陇廉孟娵之莫辨兮世揜揜其层睋，神藐藐而上征兮诉纬繣于太和。
忽修灵之聿皇兮任侏儒之傞傞，咎将谁执兮岂天赋之未薖。
落日下大墅兮慨高风之吟哦，羌若人之莫见兮感生意于庭柯。
卓丰词兮九里，亘千秋兮不磨。
宋史馆检阅所性先生时天彝父挽些
作者：王柏
朝代：宋

大专槃物兮刚柔盪摩，五行杂糅兮颛蒙孔多。陶一气之奇佹兮奄宇宙之几何，握异采之陆离兮蹇儃佪而逶迤。袭正轨之茂而兮耻践迹而循科，御长辕而猎太空兮摧九折之峨峨。孑不群而介立兮众嚣嚣而肆呵，玄虬蹶泥兮浸雄虹於颓波。陇廉孟娵之莫辨兮世掩掩其层睋。神藐藐而上征兮诉纬繣於太和。忽修灵之聿皇兮任侏儒之傞傞，咎将谁执兮岂天赋之未薖。落日下大墅兮慨高风之吟哦，羌若人之莫见兮感生意於庭柯。卓丰词兮九里，亘千秋兮不磨。
徐制参挽歌
作者：王柏
朝代：宋

北风北风兮岁律告终，岂惟岁律兮嗟世道之益穷。有美君子兮，非斯世之人物。有古人之风兮，有无我之德。我亦何知兮，托先世之余契。两书相劳苦兮，蔼然敬爱之意。迹虽疏兮此心不忘，死生契阔兮怅十二里之高冈。歌薤露之卒章兮，有泪滂滂。
徐制参挽歌
作者：王柏
朝代：宋

北风高兮岁律将残，望东陇兮目断旌丹。有美君子兮揽众芳而自饰，直哉惟清兮不亢不激。郁十五年之朝望兮，仅彯缨于列院。参幕府以自诡兮，乃劬劬而忘倦。宜表世而厉俗兮，曷止于斯。灵辰不留兮，祖奠载期。薤歌之一章兮，孰不孔悲。岁律残兮北风正南，渡梅花之桥兮龙㡛镳镳。有美君子兮苍梧翠竹，善继善述兮恢韦斋之芳躅。羌世道之纬繣兮，孰识夫异体而同气。惟不忘其所由生兮，合群从而一视。慨垂绝之叮咛兮，欲蜕而理融。灵人不留兮，将永閟于幽宫。再歌薤灵之章兮，号万壑之长松。北风北风兮岁律告终，岂惟岁律兮嗟世道之益穷。有美君子兮，非斯世之人物。有古人之风兮，有无我之德。我亦何知兮，托先世之馀契。两书相劳苦兮，蔼然敬爱之意。迹虽疏兮此心不忘，死生契阔兮怅十二里之高冈。歌薤露之卒章兮，有泪滂滂。
徐制参挽歌·其一
作者：王柏
朝代：宋

北风高兮岁律将残，望东陇兮目断旌丹。有美君子兮揽众芳而自饰，直哉惟清兮不亢不激。郁十五年之朝望兮，仅彯缨于列院。参幕府以自诡兮，乃劬劬而忘倦。宜表世而厉俗兮，曷止于斯。灵辰不留兮，祖奠载期。薤歌之一章兮，孰不孔悲。
徐制参挽歌·其一
作者：王柏
朝代：宋

北风高兮岁律将残，望东陇兮目断旌丹。
有美君子兮擥众芳而自饰，直哉惟清兮不亢不激。
鬰十五年之朝望兮，仅彯缨于列院。
参幙府以自诡兮，乃劬劬而忘倦。
宜表世而厉俗兮，曷止于斯。
灵辰不留兮，祖奠载期。
薤歌之一章兮，孰不孔悲。
徐制参挽歌·其三
作者：王柏
朝代：宋

北风北风兮岁律告终，岂惟岁律兮嗟世道之益穷。有美君子兮，非斯世之人物。有古人之风兮，有无我之德。我亦何知兮，托先世之馀契。两书相劳苦兮，蔼然敬爱之意。迹虽疏兮此心不忘，死生契阔兮怅十二里之高冈。歌薤露之卒章兮，有泪滂滂。
徐制参挽歌·其三
作者：王柏
朝代：宋

北风北风兮岁律告终，岂惟岁律兮嗟世道之益穷。
有美君子兮，非斯世之人物。
有古人之风兮，有无我之德。
我亦何知兮，託先世之余契。
两书相劳苦兮，蔼然敬爱之意。
迹虽疏兮此心不忘，死生契阔兮怅十二里之高冈。
歌薤露之卒章兮，有泪滂滂。
徐制参挽歌·其二
作者：王柏
朝代：宋

岁律残兮北风正南，渡梅花之桥兮龙㡛镳镳。
有美君子兮苍梧翠竹，善继善述兮恢韦斋之芳躅。
羌世道之纬繣兮，孰识夫异体而同气。
惟不忘其所由生兮，合羣从而一视。
慨垂绝之叮咛兮，欲蜕而理融。
灵人不留兮，将永閟于幽宫。
再歌薤灵之章兮，号万壑之长松。
徐制参挽歌·其二
作者：王柏
朝代：宋

岁律残兮北风正南，渡梅花之桥兮龙㡛镳镳。有美君子兮苍梧翠竹，善继善述兮恢韦斋之芳躅。羌世道之纬繣兮，孰识夫异体而同气。惟不忘其所由生兮，合群从而一视。慨垂绝之叮咛兮，欲蜕而理融。灵人不留兮，将永閟于幽宫。再歌薤灵之章兮，号万壑之长松。
徐制參挽歌·其一
作者：王柏
朝代：宋

北風高兮歲律將殘，望東隴兮目斷旌丹。
有美君子兮擥衆芳而自飾，直哉惟清兮不亢不激。
鬰十五年之朝望兮，僅彯纓於列院。
參幙府以自詭兮，乃劬劬而忘倦。
宜表世而厲俗兮，曷止於斯。
靈辰不留兮，祖奠載期。
薤歌之一章兮，孰不孔悲。
徐制參挽歌·其三
作者：王柏
朝代：宋

北風北風兮歲律告終，豈惟歲律兮嗟世道之益窮。
有美君子兮，非斯世之人物。
有古人之風兮，有無我之德。
我亦何知兮，託先世之餘契。
兩書相勞苦兮，藹然敬愛之意。
迹雖疏兮此心不忘，死生契闊兮悵十二里之高岡。
歌薤露之卒章兮，有淚滂滂。
徐制參挽歌·其二
作者：王柏
朝代：宋

歲律殘兮北風正南，渡梅花之橋兮龍㡛鑣鑣。
有美君子兮蒼梧翠竹，善繼善述兮恢韋齋之芳躅。
羌世道之緯繣兮，孰識夫異體而同氣。
惟不忘其所由生兮，合羣從而一視。
慨垂絕之叮嚀兮，欲蛻而理融。
靈人不留兮，將永閟于幽宮。
再歌薤靈之章兮，號萬壑之長松。
挽施子华
作者：王柏
朝代：宋

二五交运兮，杂糅乎刚柔。美恶厚薄兮，何禀生之不侔。厚者未必薰兮，薄者未必莸。羌寓形于溟涬兮，藐起灭之一沤。惟父母之哭子兮，蹇彼苍之大尤。吾尝抱此至痛兮，知毅翁之恨难收。虽我不识子兮，知谨实而好修。抚新碑而感慨兮，相铎声之口讴。奥山兮泉浏，凄巘兮云幽。夫子有命矣夫之叹兮，可以释而翁之忧忧。
挽施子华
作者：王柏
朝代：宋

二五交运兮，杂糅乎刚柔。
美恶厚薄兮，何禀生之不侔。
厚者未必熏兮，薄者未必莸。
羌寓形于溟涬兮，藐起灭之一沤。
惟父母之哭子兮，蹇彼苍之大尤。
吾尝抱此至痛兮，知毅翁之恨难收。
虽我不识子兮，知谨实而好修。
抚新碑而感慨兮，相铎声之口讴。
奥山兮泉浏，凄巘兮云幽。
夫子有命矣夫之嘆兮，可以释而翁之忧忧。
挽施子華
作者：王柏
朝代：宋

二五交運兮，雜糅乎剛柔。
美惡厚薄兮，何稟生之不侔。
厚者未必薰兮，薄者未必蕕。
羌寓形於溟涬兮，藐起滅之一漚。
惟父母之哭子兮，蹇彼蒼之大尤。
吾嘗抱此至痛兮，知毅翁之恨難收。
雖我不識子兮，知謹實而好修。
撫新碑而感慨兮，相鐸聲之口謳。
奧山兮泉瀏，淒巘兮雲幽。
夫子有命矣夫之嘆兮，可以釋而翁之憂憂。
挽時僉判·其一
作者：王柏
朝代：宋

靈辰不留兮，挽者何悲。
羌茂行之皎皎兮，而今已而。
惟孝友百行之首兮，何習俗之日醨。
惟不虧其降衷兮，何足尚乎浮辭。
靈辰不留兮，斯人永歸。
薤露一聲兮，行人淚垂。
挽王夫人
作者：王柏
朝代：宋

连山之冈兮，秋风肃肃。有永千古兮，幽宫迢迢。一编之女训兮，慨遗音之寂寥。蔼清芬其如在兮，鞶帨彯彯。忍双亲之望望兮，迟女归而魂消。灵辰不留，谁其拟招。连山之冈，秋风萧萧。
挽王夫人
作者：王柏
朝代：宋

秋山萧萧兮，连山之冈。有幽一宫兮，千古其藏。毓野堂之世则兮，绵瓜瓞以承芳。来宗牖而自度兮，如奉姑嫜。相君子之婉婉兮，发轫康庄。囿一世之天兮，遽瘗佩而沈璜。秋风萧萧兮，连山之冈。连山之冈兮，秋风萧萧。有永千古兮，幽宫迢迢。一编之女训兮，慨遗音之寂寥。蔼清芬其如在兮，鞶帨彯彯。忍双亲之望望兮，迟女归而魂消。灵辰不留，谁其拟招。连山之冈，秋风萧萧。
挽王夫人·其一
作者：王柏
朝代：宋

秋山蕭蕭兮，連山之岡。
有幽一宮兮，千古其藏。
毓野堂之世則兮，綿瓜瓞以承芳。
來宗牖而自度兮，如奉姑嫜。
相君子之婉婉兮，發軔康莊。
囿一世之天兮，遽瘞佩而沈璜。
秋風蕭蕭兮，連山之岡。
挽王夫人·其二
作者：王柏
朝代：宋

連山之岡兮，秋風蕭蕭。
有永千古兮，幽宮迢迢。
一編之女訓兮，慨遺音之寂寥。
藹清芬其如在兮，鞶帨彯彯。
忍雙親之望望兮，遲女歸而魂消。
靈辰不留，誰其擬招。
連山之岡，秋風蕭蕭。
挽蔡文叔
作者：王柏
朝代：宋

南风南风兮，莫苏槁质。坎离互宅兮，已翩翩乎月窟。驾朱鸟以启路兮，潜玄宫而永息。终长夜之漫漫兮，委人间之正则。道所以经世兮，名不可以虚得。方一去而即悟兮，可以淑艾乎士习。倘再去而能悟兮，庶奸谀之屏迹。使长孺居中司马遂相兮，狂酋当为之怵惕。又何至於闯江逾岭兮，喋血上国。思魏徵而奠九龄兮，吁其何及。公虽九原兮，疑遗忠之尚尽。我被公之知兮，始终如一。不得哭公于堂兮，不得执公之绋。我何负於神明兮，两足如絷。歌南风之三叠兮，恨无极。
挽蔡文叔
作者：王柏
朝代：宋

南风之薰兮五弦绝，可以解愠兮忧心益惙。念寓形于溟涬兮，藐一沤之起灭。前乎数千年之名世兮，后方来而未歇。往者不我留兮，来者不我接。何彼顽之弗夭兮，而独萎乎此哲。非夫人之立极兮，凛世路之迫阨。惟圣斯恻兮，建学校以寿吾道之脉。士不可辱兮又焉可杀，孰悟我圣明兮几袭秦之乱辙。我公之忠愤贯日兮，所以疾驱而朅朅。一去国兮一阴方猾，再去国兮重阴栗烈。鄙夫熟视兮，壮群邪之蟠结。目断留田兮，歌南风之阕。南风之时兮吹彼棘薪，乔木斯坏兮栋梁曷任。栌栌椳闑与扂楔兮，匠眯眯而弗寻。况承天之八柱兮，穷岁月而莫登。天岂不生材兮，郁牛山之嶙峋。雨露之所润兮，存日夜之肫肫。及大厦之将颠兮，无一木之可乘。羌小民之怨咨兮，谓天不仁。非道通乎三极兮，孰识天心。天既仁爱我民兮笃生伟人，一去就兮治乱攸分。天亦仁爱我公兮，不使见犬羊之骇奔，危机发兮众寐昏昏。秉离明以为烛兮，魂营营而上征。目断留田兮，歌南风之再吟。南风南风兮，莫苏槁质。坎离互宅兮，已翩翩乎月窟。驾朱鸟以启路兮，潜玄宫而永息。终长夜之漫漫兮，委人间之正则。道所以经世兮，名不可以虚得。方一去而即悟兮，可以淑艾乎士习。倘再去而能悟兮，庶奸谀之屏迹。使长孺居中司马遂相兮，狂酋当为之怵惕。又何至于闯江踰岭兮，喋血上国。思魏徵而奠九龄兮，吁其何及。公虽九原兮，疑遗忠之尚尽。我被公之知兮，始终如一。不得哭公于堂兮，不得执公之绋。我何负于神明兮，两足如絷。歌南风之三叠兮，恨无极。
挽蔡文叔·其一
作者：王柏
朝代：宋

南风之薰兮五弦绝，可以解愠兮忧心益惙。念寓形于溟涬兮，藐一沤之起灭。前乎数千年之名世兮，后方来而未歇。往者不我留兮，来者不我接。何彼顽之弗夭兮，而独萎乎此哲。非夫人之立极兮，凛世路之迫阨。惟圣斯恻兮，建学校以寿吾道之脉。士不可辱兮又焉可杀，孰悟我圣明兮几袭秦之乱辙。我公之忠愤贯日兮，所以疾驱而朅朅。一去国兮一阴方猾，再去国兮重阴栗烈。鄙夫熟视兮，壮群邪之蟠结。目断留田兮，歌南风之阕。
挽蔡文叔·其一
作者：王柏
朝代：宋

南风之熏兮五弦绝，可以解愠兮忧心益惙。
念寓形于溟涬兮，藐一沤之起灭。
前乎数千年之名世兮，后方来而未歇。
往者不我留兮，来者不我接。
何彼顽之弗夭兮，而独萎乎此哲。
非夫人之立极兮，凛世路之迫阨。
惟圣斯恻兮，建学校以寿吾道之脉。
士不可辱兮又焉可杀，孰悟我圣明兮几袭秦之乱辙。
我公之忠愤贯日兮，所以疾驱而朅朅。
一去国兮一阴方猾，再去国兮重阴栗烈。
鄙夫熟视兮，壮羣邪之蟠结。
目断留田兮，歌南风之阕。
挽蔡文叔·其一
作者：王柏
朝代：宋

南風之薰兮五弦絕，可以解慍兮憂心益惙。
念寓形於溟涬兮，藐一漚之起滅。
前乎數千年之名世兮，後方來而未歇。
往者不我留兮，來者不我接。
何彼頑之弗夭兮，而獨萎乎此哲。
非夫人之立極兮，凜世路之迫阨。
惟聖斯惻兮，建學校以壽吾道之脈。
士不可辱兮又焉可殺，孰悟我聖明兮幾襲秦之亂轍。
我公之忠憤貫日兮，所以疾驅而朅朅。
一去國兮一陰方猾，再去國兮重陰栗烈。
鄙夫熟視兮，壯羣邪之蟠結。
目斷留田兮，歌南風之闋。
挽蔡文叔·其三
作者：王柏
朝代：宋

南風南風兮，莫甦槁質。
坎離互宅兮，已翩翩乎月窟。
駕朱鳥以啟路兮，潛玄宮而永息。
終長夜之漫漫兮，委人間之正則。
道所以經世兮，名不可以虛得。
方一去而即悟兮，可以淑艾乎士習。
倘再去而能悟兮，庶姦諛之屏迹。
使長孺居中司馬遂相兮，狂酋當爲之怵惕。
又何至於闖江踰嶺兮，喋血上國。
思魏徵而奠九齡兮，吁其何及。
公雖九原兮，疑遺忠之尚盡。
我被公之知兮，始終如一。
不得哭公于堂兮，不得執公之紼。
我何負於神明兮，兩足如縶。
歌南風之三疊兮，恨無極。
挽蔡文叔·其三
作者：王柏
朝代：宋

南风南风兮，莫苏槁质。坎离互宅兮，已翩翩乎月窟。驾朱鸟以启路兮，潜玄宫而永息。终长夜之漫漫兮，委人间之正则。道所以经世兮，名不可以虚得。方一去而即悟兮，可以淑艾乎士习。倘再去而能悟兮，庶奸谀之屏迹。使长孺居中司马遂相兮，狂酋当为之怵惕。又何至于闯江踰岭兮，喋血上国。思魏徵而奠九龄兮，吁其何及。公虽九原兮，疑遗忠之尚尽。我被公之知兮，始终如一。不得哭公于堂兮，不得执公之绋。我何负于神明兮，两足如絷。歌南风之三叠兮，恨无极。
挽蔡文叔·其三
作者：王柏
朝代：宋

南风南风兮，莫苏槁质。
坎离互宅兮，已翩翩乎月窟。
驾朱鸟以启路兮，潜玄宫而永息。
终长夜之漫漫兮，委人间之正则。
道所以经世兮，名不可以虚得。
方一去而即悟兮，可以淑艾乎士习。
倘再去而能悟兮，庶姦谀之屏迹。
使长孺居中司马遂相兮，狂酋当为之怵惕。
又何至于闯江踰岭兮，喋血上国。
思魏征而奠九龄兮，吁其何及。
公虽九原兮，疑遗忠之尚尽。
我被公之知兮，始终如一。
不得哭公于堂兮，不得执公之绋。
我何负于神明兮，两足如絷。
歌南风之三迭兮，恨无极。
挽蔡文叔·其二
作者：王柏
朝代：宋

南风之时兮吹彼棘薪，乔木斯坏兮栋梁曷任。
栌栌椳闑与扂楔兮，匠瞇瞇而弗寻。
况承天之八柱兮，穷岁月而莫登。
天岂不生材兮，鬰牛山之嶙峋。
雨露之所润兮，存日夜之肫肫。
及大厦之将颠兮，无一木之可乘。
羌小民之怨咨兮，谓天不仁。
非道通乎三极兮，孰识天心。
天既仁爱我民兮笃生伟人，一去就兮治乱攸分。
天亦仁爱我公兮，不使见犬羊之骇奔，危机发兮众寐昏昏。
秉离明以为烛兮，魂营营而上征。
目断留田兮，歌南风之再吟。
挽蔡文叔·其二
作者：王柏
朝代：宋

南风之时兮吹彼棘薪，乔木斯坏兮栋梁曷任。栌栌椳闑与扂楔兮，匠眯眯而弗寻。况承天之八柱兮，穷岁月而莫登。天岂不生材兮，郁牛山之嶙峋。雨露之所润兮，存日夜之肫肫。及大厦之将颠兮，无一木之可乘。羌小民之怨咨兮，谓天不仁。非道通乎三极兮，孰识天心。天既仁爱我民兮笃生伟人，一去就兮治乱攸分。天亦仁爱我公兮，不使见犬羊之骇奔，危机发兮众寐昏昏。秉离明以为烛兮，魂营营而上征。目断留田兮，歌南风之再吟。
挽蔡文叔·其二
作者：王柏
朝代：宋

南風之時兮吹彼棘薪，喬木斯壞兮棟梁曷任。
櫨櫨椳闑與扂楔兮，匠瞇瞇而弗尋。
况承天之八柱兮，窮歲月而莫登。
天豈不生材兮，鬰牛山之嶙峋。
雨露之所潤兮，存日夜之肫肫。
及大厦之將顛兮，無一木之可乘。
羌小民之怨咨兮，謂天不仁。
非道通乎三極兮，孰識天心。
天既仁愛我民兮篤生偉人，一去就兮治亂攸分。
天亦仁愛我公兮，不使見犬羊之駭奔，危機發兮衆寐昏昏。
秉離明以爲燭兮，魂營營而上征。
目斷留田兮，歌南風之再吟。
挽邵公容春
作者：王柏
朝代：宋

北风北风兮丹旐飞飞，申原迈迈兮铎声孔悲。素韁栾栾兮二子皇皇，如有望兮魂其来归。地有灵兮人杰，表尔隧兮丰碑。
挽邵公容春
作者：王柏
朝代：宋

北风猎猎兮申原之幽，玄扉启兮灵辰不留。苏黄之像兮俨其如在，容春之人兮杳不可求。一棺兮厚德，万古兮高丘。申原幽幽兮北风正高，薤露一声兮山鬼夜号。吉人考终兮如蜕，遗编不朽兮风骚。一丘兮安固，万古兮滔滔。北风北风兮丹旐飞飞，申原迈迈兮铎声孔悲。素缰栾栾兮二子皇皇，如有望兮魂其来归。地有灵兮人杰，表尔隧兮丰碑。
挽邵公容春·其一
作者：王柏
朝代：宋

北風獵獵兮申原之幽，玄扉啟兮靈辰不留。
蘇黄之像兮儼其如在，容春之人兮杳不可求。
一棺兮厚德，萬古兮高丘。
挽邵公容春·其三
作者：王柏
朝代：宋

北風北風兮丹旐飛飛，申原邁邁兮鐸聲孔悲。
素韁欒欒兮二子皇皇，如有望兮魂其來歸。
地有靈兮人傑，表爾隧兮豐碑。
挽邵公容春·其二
作者：王柏
朝代：宋

申原幽幽兮北風正高，薤露一聲兮山鬼夜號。
吉人考終兮如蛻，遺編不朽兮風騷。
一丘兮安固，萬古兮滔滔。
朱昭父挽些
作者：王柏
朝代：宋

春风初开兮别君南浦，诔君輁轴兮冬又暮。
曾岁律之未改兮生死异路，吁嗟乎实斋兮有前修之风度。
瑟瑟僩僩兮凝然寒素，不忮不求兮未尝偭绳墨而改错。
视万马之奔逸兮敛组辔而独驻，安于一实兮岂斯世之足语。
天何赋之厚兮而夺之遽，何旅翣之未返兮合豺虎而哮呼。
凛世道之腭兮良士瞿瞿，想君一笑于冥冥兮豁然大悟。
山靡靡兮旁围，水潺潺兮在下。
付万事兮云空，颛一壑兮千古。
朱昭父挽些
作者：王柏
朝代：宋

春風初開兮別君南浦，誄君輁軸兮冬又暮。
曾歲律之未改兮生死異路，吁嗟乎實齋兮有前脩之風度。
瑟瑟僩僩兮凝然寒素，不忮不求兮未嘗偭繩墨而改錯。
視萬馬之奔逸兮歛組轡而獨駐，安於一實兮豈斯世之足語。
天何賦之厚兮而奪之遽，何旅翣之未返兮合豺虎而哮呼。
凜世道之腭兮良士瞿瞿，想君一笑於冥冥兮豁然大悟。
山靡靡兮旁圍，水潺潺兮在下。
付萬事兮雲空，顓一壑兮千古。
朱昭父挽些
作者：王柏
朝代：宋

春风初开兮别君南浦，诔君輁轴兮冬又暮。曾岁律之未改兮生死异路，吁嗟乎实斋兮有前脩之风度。瑟瑟僩僩兮凝然寒素，不忮不求兮未尝偭绳墨而改错。视万马之奔逸兮敛组辔而独驻，安于一实兮岂斯世之足语。天何赋之厚兮而夺之遽，何旅翣之未返兮合豺虎而哮呼。凛世道之腭兮良士瞿瞿，想君一笑于冥冥兮豁然大悟。山靡靡兮旁围，水潺潺兮在下。付万事兮云空，颛一壑兮千古。
李三朝奉哀詞
作者：王柏
朝代：宋

羌與公別兮幾二十年，思渺渺兮路曼曼。
棹剡溪兮乘興，訪故迹兮愴然。
下晉齊之拜兮如夢，挑燈道舊兮猶平生歡。
我少公兮六歲，悼彼此兮華顛。
解予佩兮授予館，言未終兮歲已闌。
會公疾兮孔熾，怛醫窮兮技殫。
聞易簀兮數語，意穆穆兮詞嚴。
湛神爽兮不變，驗學力兮深堅。
自磐川與玉局兮，交一世之名賢。
宜公之好脩兮，羞芳蕙而糗荃蘭。
退靜處而莫我知兮，老冉冉其流連。
厭塵世之轇轕兮，倏昭明而遂仙。
幸與公兮永訣，撫往事兮自憐。
言告言歸兮邁邁，有懷渭水兮淵淵。
棲遲故隠兮，全純愚而孤處。
當歲莫之急景兮，聞公窀穸之有端。
皎皎兮懿行，卓卓兮瑶鎸。
函泳以適意兮，鳳岡樵隠之遺稿。
纂記以廣業兮，春秋族系之巨編。
豈待是而不朽，掩既往之孤搴。
蘭風之臯兮望不極，歌薤露兮有淚懸泉。
李三朝奉哀词
作者：王柏
朝代：宋

羌与公别兮几二十年，思渺渺兮路曼曼。
棹剡溪兮乘兴，访故迹兮怆然。
下晋齐之拜兮如梦，挑灯道旧兮犹平生欢。
我少公兮六岁，悼彼此兮华颠。
解予佩兮授予馆，言未终兮岁已阑。
会公疾兮孔炽，怛医穷兮技殚。
闻易箦兮数语，意穆穆兮词严。
湛神爽兮不变，验学力兮深坚。
自盘川与玉局兮，交一世之名贤。
宜公之好修兮，羞芳蕙而糗荃兰。
退静处而莫我知兮，老冉冉其流连。
厌尘世之轇轕兮，倏昭明而遂仙。
幸与公兮永诀，抚往事兮自怜。
言告言归兮迈迈，有怀渭水兮渊渊。
栖迟故隠兮，全纯愚而孤处。
当岁莫之急景兮，闻公窀穸之有端。
皎皎兮懿行，卓卓兮瑶镌。
函泳以适意兮，凤冈樵隠之遗稿。
纂记以广业兮，春秋族系之巨编。
岂待是而不朽，掩既往之孤搴。
兰风之皋兮望不极，歌薤露兮有泪悬泉。
李三朝奉哀词
作者：王柏
朝代：宋

羌与公别兮几二十年，思渺渺兮路曼曼。棹剡溪兮乘兴，访故迹兮怆然。下晋齐之拜兮如梦，挑灯道旧兮犹平生欢。我少公兮六岁，悼彼此兮华颠。解予佩兮授予馆，言未终兮岁已阑。会公疾兮孔炽，怛医穷兮技殚。闻易箦兮数语，意穆穆兮词严。湛神爽兮不变，验学力兮深坚。自磐川与玉局兮，交一世之名贤。宜公之好脩兮，羞芳蕙而糗荃兰。退静处而莫我知兮，老冉冉其流连。厌尘世之轇轕兮，倏昭明而遂仙。幸与公兮永诀，抚往事兮自怜。言告言归兮迈迈，有怀渭水兮渊渊。栖迟故隐兮，全纯愚而孤处。当岁莫之急景兮，闻公窀穸之有端。皎皎兮懿行，卓卓兮瑶镌。函泳以适意兮，凤冈樵隐之遗稿。纂记以广业兮，春秋族系之巨编。岂待是而不朽，掩既往之孤搴。兰风之皋兮望不极，歌薤露兮有泪悬泉。
林省吾挽辭
作者：王柏
朝代：宋

羌若人兮大带而深衣，張拱徐趨兮儼乎其若思。
動有則兮神定，澹無欲兮心夷。
便儇嶔巇之紛吾前兮，醢雞起滅。
忠信傳習之省吾躬兮，聖賢我師。
伊春陽之冉冉兮，生意方懋。
何雪霜之不仁兮，荃蘭遽萎。
搴三后之純英兮，時不得而榮瘁。
抱太極而永歸兮，哀與我之其誰。
雲沈沈兮凄巘，風稜稜兮斷澌。
長田長田兮，寂寂永夜。
暢旨獨立兮，千古名垂。
盛化州挽些
作者：王柏
朝代：宋

悼世習之緯繣兮，爭騖乎險阨。
藴異采而儃佪兮，已喧豗而吠怪。
孰視衣冠之故宇兮，腥羶菅蒯。
酣一盎之醯蚋兮，較得失乎晻曖。
公胡爲乎高搴兮，提一劍以北指。
恐脩名之不立兮，氣軒軒而有偉。
捫虱以談當世之務兮，江東莫比。
燼世讎於蔡焰兮，同雪國恥。
驅馳乎蠶叢魚鳬兮，上功萬里。
中原咫尺兮，莫歸寸疆。
素志剝落兮，怊惝恍而淒涼。
霾輪縶馬兮，猛思故鄉。
晚得一障兮，遥遥乎南荒。
時繽紛而易變兮，又何可以久留。
謫星墮境內兮，吾將奚求。
魂營營而上征兮，叩太儀之幽幽。
歛智囊而不售兮，遺恨千秋。
夙聞公名兮，意卓犖而不羈。
解后公之揮麈兮，心朗氣夷。
嘗叩公之所歷兮，動中事機。
將款密乎山扉兮，杳璜佩而莫追。
悲風起兮江村，白日下兮大墅。
表獨立兮雄碑，間一丘兮今古。
盛化州挽些
作者：王柏
朝代：宋

悼世习之纬繣兮，争骛乎险阨。
藴异采而儃佪兮，已喧豗而吠怪。
孰视衣冠之故宇兮，腥羶菅蒯。
酣一盎之酰蚋兮，较得失乎晻暧。
公胡为乎高搴兮，提一剑以北指。
恐修名之不立兮，气轩轩而有伟。
扪虱以谈当世之务兮，江东莫比。
烬世雠于蔡焰兮，同雪国耻。
驱驰乎蚕丛鱼鳬兮，上功万里。
中原咫尺兮，莫归寸疆。
素志剥落兮，怊惝恍而凄凉。
霾轮絷马兮，猛思故乡。
晚得一障兮，遥遥乎南荒。
时缤纷而易变兮，又何可以久留。
谪星堕境内兮，吾将奚求。
魂营营而上征兮，叩太仪之幽幽。
敛智囊而不售兮，遗恨千秋。
夙闻公名兮，意卓荦而不羁。
解后公之挥麈兮，心朗气夷。
尝叩公之所历兮，动中事机。
将款密乎山扉兮，杳璜佩而莫追。
悲风起兮江村，白日下兮大墅。
表独立兮雄碑，间一丘兮今古。
盛化州挽些
作者：王柏
朝代：宋

悼世习之纬繣兮，争骛乎险阨。蕴异采而儃佪兮，已喧豗而吠怪。孰视衣冠之故宇兮，腥膻菅蒯。酣一盎之醯蚋兮，较得失乎晻暧。公胡为乎高搴兮，提一剑以北指。恐脩名之不立兮，气轩轩而有伟。扪虱以谈当世之务兮，江东莫比。烬世雠于蔡焰兮，同雪国耻。驱驰乎蚕丛鱼凫兮，上功万里。中原咫尺兮，莫归寸疆。素志剥落兮，怊惝恍而凄凉。霾轮絷马兮，猛思故乡。晚得一障兮，遥遥乎南荒。时缤纷而易变兮，又何可以久留。谪星堕境内兮，吾将奚求。魂营营而上征兮，叩太仪之幽幽。敛智囊而不售兮，遗恨千秋。夙闻公名兮，意卓荦而不羁。解后公之挥麈兮，心朗气夷。尝叩公之所历兮，动中事机。将款密乎山扉兮，杳璜佩而莫追。悲风起兮江村，白日下兮大墅。表独立兮雄碑，间一丘兮今古。
盛化州挽些
作者：王柏
朝代：宋

悼世习之纬繣兮，争骛乎险阨。蕴异乎而儃佪兮，已喧豗而吠怪。孰视衣冠之故宇兮，腥羶菅蒯。酣一盎之醯蚋兮，较得失乎晻暧。公胡为乎高搴兮，提一剑以北指。恐修名之不立兮，气轩轩而有伟。扪虱以谈当世之务兮，江东莫比。烬世雠於蔡焰兮，同雪国耻。驱驰乎蚕丛鱼凫兮，上功万里。中原咫尺兮，莫归寸疆。素志剥落兮，怊惝恍而凄凉。霾轮絷马兮，猛思故乡。晚得一障兮，遥遥乎南荒。时缤纷而易变兮，又何可以久留。谪星堕境内兮，吾将奚求。魂营营而上征兮，叩太仪之幽幽。敛智囊而不售兮，遗恨千秋。夙闻公名兮，意卓荦而不羁。解后公之挥麈兮，心朗气夷。尝吼公之所历兮，动中事机。将款密乎山扉兮，杳璜佩而莫追。悲风起兮江村，白日下兮大墅。表独立兮雄碑，间一丘兮今古。
蒋叔行挽辞
作者：王柏
朝代：宋

万山蟠兮有宅一区，吁嗟吉士兮心古而色愉。平生激烈兮谈忠义之事，求师教子兮必有道之儒。流德谊兮鼎鼎，浸策足兮功名之途。引壶觞兮自适，玩日月之双车。有淑兮尔配，丝枲兮劬劬。指期颐兮二竖立病，既偕老兮亦相继而长徂。望双旌兮有恸，酹一束兮生刍。万山蟠兮新此一丘，吁嗟乎，吉士兮灵辰不留。佳城郁郁兮马局不进，前冈隐隐兮牛眠是求。竁蜿蜒兮有隧，枕皋隰兮沃流。东望兮庐舍，西望兮松楸。白云兮生死同壑，黄垆兮杖屦昔游。孤哀哀兮罔极，悼愁愁兮千秋。怅素绋兮莫执，相尔些兮商谣。
蒋叔行挽辞·其二
作者：王柏
朝代：宋

万山蟠兮新此一丘，吁嗟乎，吉士兮灵辰不留。
佳城鬰鬰兮马跼不进，前冈隠隠兮牛眠是求。
竁蜿蜒兮有隧，枕皋隰兮沃流。
东望兮庐舍，西望兮松楸。
白云兮生死同壑，黄垆兮杖屦昔游。
孤哀哀兮罔极，悼愁愁兮千秋。
怅素绋兮莫执，相尔些兮商谣。
蒋叔行挽辞·其二
作者：王柏
朝代：宋

万山蟠兮新此一丘，吁嗟乎，吉士兮灵辰不留。佳城郁郁兮马局不进，前冈隐隐兮牛眠是求。竁蜿蜒兮有隧，枕皋隰兮沃流。东望兮庐舍，西望兮松楸。白云兮生死同壑，黄垆兮杖屦昔游。孤哀哀兮罔极，悼愁愁兮千秋。怅素绋兮莫执，相尔些兮商谣。
蔣叔行挽辭·其一
作者：王柏
朝代：宋

萬山蟠兮有宅一區，吁嗟吉士兮心古而色愉。
平生激烈兮談忠義之事，求師教子兮必有道之儒。
流德誼兮鼎鼎，浸策足兮功名之途。
引壺觴兮自適，玩日月之雙車。
有淑兮爾配，絲枲兮劬劬。
指期頤兮二豎立病，既偕老兮亦相繼而長徂。
望雙旌兮有慟，酹一束兮生芻。
蔣叔行挽辭·其二
作者：王柏
朝代：宋

萬山蟠兮新此一丘，吁嗟乎，吉士兮靈辰不留。
佳城鬰鬰兮馬跼不進，前岡隠隠兮牛眠是求。
竁蜿蜒兮有隧，枕臯隰兮沃流。
東望兮廬舍，西望兮松楸。
白雲兮生死同壑，黄壚兮杖屨昔游。
孤哀哀兮罔極，悼愁愁兮千秋。
悵素紼兮莫執，相爾些兮商謠。
郑寺正挽辞
作者：王柏
朝代：宋

北山崚嶒兮配井络之勋名，子孙绳绳兮聿彰厥声。一麾不顾兮番禺君，甘领祠官兮挂长缨。操存益固兮涵养益深，临行一念兮尤清明。坦溪渺渺兮配流庆之深长，园林带宅兮风月无疆。鸥鹭受盟兮举清觞，胡不百年兮长徜徉。澡身更服兮恪气安详，遗颂洒然兮墨耿光。北山寂寞兮号东风，坦溪呜咽兮绕玄宫。晓露滴滴兮泣苍松，芳草萋萋兮券台窿窿。体魄永藏兮魂徂太空，一声蒿里兮春无容。
郑寺正挽辞·其二
作者：王柏
朝代：宋

坦溪渺渺兮配流庆之深长，园林带宅兮风月无疆。
鸥鹭受盟兮举清觞，胡不百年兮长徜徉。
澡身更服兮愙气安详，遗颂洒然兮墨耿光。
郑寺正挽辞·其二
作者：王柏
朝代：宋

坦溪渺渺兮配流庆之深长，园林带宅兮风月无疆。鸥鹭受盟兮举清觞，胡不百年兮长徜徉。澡身更服兮恪气安详，遗颂洒然兮墨耿光。
鄭寺正挽辭·其一
作者：王柏
朝代：宋

北山崚嶒兮配井絡之勳名，子孫繩繩兮聿彰厥聲。
一麾不顧兮番禺君，甘領祠官兮挂長纓。
操存益固兮涵養益深，臨行一念兮尤清明。
鄭寺正挽辭·其三
作者：王柏
朝代：宋

北山寂寞兮號東風，坦溪嗚咽兮繞玄宮。
曉露滴滴兮泣蒼松，芳草萋萋兮券臺窿窿。
體魄永藏兮魂徂太空，一聲蒿里兮春無容。
鄭寺正挽辭·其二
作者：王柏
朝代：宋

坦溪渺渺兮配流慶之深長，園林带宅兮風月無疆。
鷗鷺受盟兮舉清觴，胡不百年兮長徜徉。
澡身更服兮愙氣安詳，遺頌灑然兮墨耿光。
陈卿内邵氏挽词
作者：王柏
朝代：宋

羣山峨峨兮屏下环，钟为人英兮司贤关。
风雅解颐兮簪佩珊珊，有女颖悟兮拱听帷间。
识性情之正兮妇德闲，鸡鸣警戒兮夜漫漫。
冰清玉润兮卿月相传，夫君骑鲸兮今几年。
纲纪绳绳兮闺门肃然，乐山堂兮花木正妍。
蕙槁兰萎兮弃钗钿，凄凄东坞兮藏风烟。
画翣流云兮去翩翩，飞絮寂寞兮随珠軿。
忍看双璧兮沈黄泉，龟趺螭首兮何时镌。
山灵呵护兮祚绵绵。
陳卿內邵氏挽詞
作者：王柏
朝代：宋

羣山峨峨兮屏下環，鍾爲人英兮司賢關。
風雅解頤兮簪佩珊珊，有女穎悟兮拱聽帷間。
識性情之正兮婦德閑，雞鳴警戒兮夜漫漫。
冰清玉潤兮卿月相傳，夫君騎鯨兮今幾年。
綱紀繩繩兮閨門肅然，樂山堂兮花木正妍。
蕙槁蘭萎兮棄釵鈿，淒淒東塢兮藏風烟。
畫翣流雲兮去翩翩，飛絮寂寞兮隨珠軿。
忍看雙璧兮沈黄泉，龜趺螭首兮何時鎸。
山靈呵護兮祚綿綿。
馬華父母葉氏挽詞·其二
作者：王柏
朝代：宋

瑶巖嵯峨兮龍翔鳳飛，玄廬肅啟兮松楸露晞。
東望宰隴兮券臺依依，靈辰不留兮夷牀曉移。
紫萸黄菊兮奠祖一巵，熏爐經卷兮儼如生時。
靈幄香銷兮猶有嬪衣，音容寂寂兮萬古永歸。
龍㡛黼翣兮驂神魌，一聲萬里兮風號谷悲。
马华父母叶氏挽词
作者：王柏
朝代：宋

苕溪猩鬼兮呼啸幽篁，绣衣一出兮血膏斧铓。笳鼓归来兮拜舞北堂，潢池夷靖兮母训是将。慈颜开喜兮家国之祥，薰风自南兮草木正长。胡不百年兮俾寿而康，庭萱夜殒兮奁玉昼藏。使者菲屦兮桐杖皇皇，一道生灵兮悲如我伤。瑶岩嵯峨兮龙翔凤飞，玄庐肃启兮松楸露晞。东望宰陇兮券台依依，灵辰不留兮夷床晓移。紫萸黄菊兮奠祖一卮，熏炉经卷兮俨如生时。灵幄香销兮犹有嫔衣，音容寂寂兮万古永归。龙㡛黼翣兮骖神魌，一声万里兮风号谷悲。
马华父母叶氏挽词·其二
作者：王柏
朝代：宋

瑶岩嵯峨兮龙翔凤飞，玄庐肃启兮松楸露晞。
东望宰陇兮券台依依，灵辰不留兮夷床晓移。
紫萸黄菊兮奠祖一巵，熏炉经卷兮俨如生时。
灵幄香销兮犹有嫔衣，音容寂寂兮万古永归。
龙㡛黼翣兮骖神魌，一声万里兮风号谷悲。
马华父母叶氏挽词·其二
作者：王柏
朝代：宋

瑶岩嵯峨兮龙翔凤飞，玄庐肃启兮松楸露晞。东望宰陇兮券台依依，灵辰不留兮夷床晓移。紫萸黄菊兮奠祖一卮，熏炉经卷兮俨如生时。灵幄香销兮犹有嫔衣，音容寂寂兮万古永归。龙㡛黼翣兮骖神魌，一声万里兮风号谷悲。
绵
作者：王梦应
朝代：宋

绵绵瓜瓞，施于中林。顾于烝尝，匪今斯今。既庶既繁，既多受祉。厥胤维何，宜兄宜弟。兄弟求矣，以燕翼子。子兮子兮，继序其皇之。螟蛉有子，式谷似之。建尔元子，勿替引之。谷旦于差，惠于宗公。工祝致告，神罔时恫。是烝是飨，何天之宠。酒醴维醹，殽核维旅。吹笙鼓篁，和乐且孺。式序在位，以速诸父。天锡公纯嘏，洵美且仁。如南山之寿，展也大成。从以孙子，绳其祖武。自今以始，日就月将。遹观厥成，为龙为光，长发其祥。兄及弟矣，乃生男子。维其有之，是以似之。
绵·其三
作者：王梦应
朝代：宋

子兮子兮，继序其皇之。
螟蛉有子，式谷似之。
建尔元子，勿替引之。
绵·其六
作者：王梦应
朝代：宋

天锡公纯嘏，洵美且仁。
如南山之寿，展也大成。
从以孙子，绳其祖武。
水龍吟
作者：王槐建
朝代：宋

武夷一片閒雲，被風吹落清原頂。溪梅馥馥，飛來相傍，不嫌淒冷。瓦釜爭鳴，絲桐一曲，滿城傾聽。奈陽春未了，驪駒已駕，桐陰底、夢魂醒。何限吟箋賦筆，甚鄉心、分卻清興。鰲峰勝處，遙知風月，屬誰管領。邂逅何時，無窮事業，有窮光景。但相期、不負初心，此外分、皆前定。
观周曾秋塘图有作
作者：王沂孙
朝代：宋

秋，秋。
萧洒，清幽。
人静处，水边头。
波细纹纹，风色飕飕。
鸥鹭情相狎，鳬鸳乐自由。
疎苇败荷池沼，白苹红蓼汀洲。
几竿渔钓去已尽，一段晚云寒不收。
锦堂春/锦堂春慢·中秋
作者：王沂孙
朝代：宋

露掌秋深，花签漏永，那堪此夕新晴。正纤尘飞尽，万籁无声。金镜开奁弄影，玉壶盛水侵棱。纵帘斜树隔，烛暗花残，不碍虚明。美人凝恨歌黛，念经年间阻，只恐云生。早是宫鞋鸳小，翠鬓蝉轻。蟾润妆梅夜发，桂熏仙骨香清。看姮蛾此际，多情又似无情。
一萼紅
作者：王沂孫
朝代：宋

翦丹雲。怕江皋路冷，千疊護清芬。彈淚綃單，凝妝枕重，驚認消瘦冰魂。為誰趁、東風換色，任絳雪、飛滿綠羅裙。吳苑雙身，蜀城高髻，忽到柴門。欲寄故人千里，恨燕支太薄，寂寞春痕。玉管難留，金樽易泣，幾度殘醉紛紛。謾重記、羅浮夢覺，步芳影、如宿杏花村。一樹珊瑚淡月，獨照黃昏。
一萼紅
作者：王沂孫
朝代：宋

玉嬋娟。甚春餘雪盡，猶未跨青鸞。疏萼無香，柔條獨秀，應恨流落人間。記曾照、黃昏淡月，漸瘦影、移上小闌干。一點清魂，半枝空色，芳意班班。重省嫩寒清曉，過斷橋流水，問信孤山。冰粟微銷，塵衣不浣，相見還誤輕攀。未須訝、東南倦客，掩鉛淚、看了又重看。故國吳天樹老，雨過風殘。
一萼紅
作者：王沂孫
朝代：宋

思飄飄。擁仙姝獨步，明月照蒼翹。花候猶遲，庭陰不掃，門掩山意蕭條。抱芳恨、佳人分薄，似未許、芳魄化春嬌。雨澀風慳，霧輕波細，湘夢迢迢。誰伴碧樽雕俎，笑瓊肌皎皎，綠鬢蕭蕭。青鳳啼空，玉龍舞夜，遙睇河漢光搖。未須賦、疏香淡影，且同倚、枯蘚聽吹簫。聽久餘音欲絕，寒透鮫綃。
一萼紅
作者：王沂孫
朝代：宋

小庭深。有蒼苔老樹，風物似山林。侵戶清寒，捎池急雨，時聽飛過啼禽。掃荒徑、殘梅似雪，甚過了、人日更多陰。壓酒人家，試燈天氣，相次登臨。猶記舊遊亭館，正垂楊引縷，嫩草抽簪。羅帶同心，泥金半臂，花畔低唱輕斟。又爭信、風流一別，念前事、空惹恨沈沈。野服山筇醉賞，不似如今。
一萼紅
作者：王沂孫
朝代：宋

佔芳菲。趁東風嫵媚，重拂淡燕支。青鳳銜丹，瓊奴試酒，驚換玉質冰姿。甚春色、江南太早，有人怪、和雪杏花飛。蘚佩蕭疏，茜裙零亂，山意霏霏。空惹別愁無數，照珊瑚海影，冷月枯枝。吳豔離魂，蜀妖浥淚，孤負多少心期。歲寒事、無人共省，破丹霧、應有鶴歸時。可惜鮫綃碎翦，不寄相思。
如夢令
作者：王沂孫
朝代：宋

妾似春蠶抽縷。君似箏弦移柱。無語結同心，滿地落花飛絮。歸去。歸去。遙指亂雲遮處。
慶宮春·高陽臺
作者：王沂孫
朝代：宋

明玉擎金，纖羅飄帶，為君起舞迴雪。柔影參差，幽芳零亂，翠圍腰瘦一捻。歲華相誤，記前度、湘皋怨別。哀弦重聽，都是淒涼，未須彈徹。國香到此誰憐，煙冷沙昏，頓成愁絕。花惱難禁，酒銷欲盡，門外冰澌初結。試招仙魄，怕今夜、瑤簪凍折。攜盤獨出，空想咸陽，故宮落月。
慶清朝
作者：王沂孫
朝代：宋

玉局歌殘，金陵句絕，年年負卻薰風。西鄰窈窕，獨憐入戶飛紅。前度綠陰載酒，枝頭色比舞裙同。何須擬，蠟珠作蒂，緗彩成叢。誰在舊家殿閣，自太真仙去，掃地春空。朱幡護取，如今應誤花工。顛倒絳英滿徑，想無車馬到山中。西風后，尚餘數點，還勝春濃。
應天長
作者：王沂孫
朝代：宋

疏簾蝶粉，幽徑燕泥，花間小雨初足。又是禁城寒食，輕舟泛晴淥。尋芳地，來去熟。尚彷佛、大堤南北。望楊柳、一片陰陰，搖曳新綠。重訪豔歌人，聽取春聲，猶是杜郎曲。盪漾去年春色，深深杏花屋。東風曾共宿。記小刻、近窗新竹。舊遊遠，沈醉歸來，滿院銀燭。
掃花遊·掃地遊
作者：王沂孫
朝代：宋

滿庭嫩碧，漸密葉迷窗，亂枝交路。斷紅甚處。但匆匆換得，翠痕無數。暗影沈沈，靜鎖清和院宇。試凝佇。怕一點舊香，猶在幽樹。濃陰知幾許。且拂簟清眠，引筇閒步。杜郎老去。算尋芳較晚，倦懷難賦。縱勝花時，到了愁風怨雨。短亭暮。謾青青、怎遮春去。
掃花遊·掃地遊
作者：王沂孫
朝代：宋

捲簾翠溼，過幾陣殘寒，幾番風雨。問春住否。但匆匆暗裡，換將花去。亂碧迷人，總是江南舊樹。謾凝佇。念昔日採香，今更何許。芳徑攜酒處。又蔭得青青，嫩苔無數。故林晚步。想參差漸滿，野塘山路。倦枕閒床，正好微曛院宇。送悽楚。怕涼聲、又催秋暮。
掃花遊·掃地遊
作者：王沂孫
朝代：宋

小庭蔭碧，遇驟雨疏風，剩紅如掃。翠交徑小。問攀條弄蕊，有誰重到。謾說青青，比似花時更好。怎知道。□一別漢南，遺恨多少。清晝人悄悄。任密護簾寒，暗迷窗曉。舊盟誤了。又新枝嫩子，總隨春老。漸隔相思，極目長亭路杳。擾懷抱。聽蒙茸、數聲啼鳥。
掃花遊·掃地遊
作者：王沂孫
朝代：宋

商飈乍發，漸淅淅初聞，蕭蕭還住。頓驚倦旅。背青燈弔影，起吟愁賦。斷續無憑，試立荒庭聽取。在何許。但落葉滿階，惟有高樹。迢遞迴夢阻。正老耳難禁，病懷悽楚。故山院宇。想邊鴻孤唳，砌蛩私語。數點相和，更著芭蕉細雨。避無處。這閒愁、夜深尤苦。
摸魚兒
作者：王沂孫
朝代：宋

洗芳林、夜來風雨。匆匆還送春去。方才送得春歸了，那又送君南浦。君聽取。怕此際、春歸也過吳中路。君行到處。便快折湖邊，千條翠柳，為我係春住。春還住。休索吟春伴侶。殘花今已塵土。姑蘇臺下煙波遠，西子近來何許。能喚否。又恐怕、殘春到了無憑據。煩君妙語。更為我將春，連花帶柳，寫入翠箋句。
水龍吟
作者：王沂孫
朝代：宋

曉寒慵揭珠簾，牡丹院落花開未。玉欄干畔，柳絲一把，和風半倚。國色微酣，天香乍染，扶春不起。自真妃舞罷，謫仙賦後，繁華夢、如流水。池館家家芳事。記當時、買栽無地。爭如一朵，幽人獨對，水邊竹際。把酒花前，剩拚醉了，醒來還醉。怕洛中、春色匆匆，又入杜鵑聲裡。
水龍吟
作者：王沂孫
朝代：宋

世間無此娉婷，玉環未破東風睡。將開半斂，似紅還白，餘花怎比。偏佔年華，禁菸才過，夾衣初試。嘆黃州一夢，燕宮絕筆，無人解、看花意。猶記華陰同醉。小闌干、月高人起。千枝媚色，一庭芳景，清寒似水。銀燭延嬌，綠房留豔，夜深花底。怕明朝、小雨濛濛，便化作燕支淚。
水龍吟
作者：王沂孫
朝代：宋

淡妝不掃蛾眉，為誰佇立羞明鏡。真妃解語，西施淨洗，娉婷顧影。薄露初勻，纖塵不染，移根玉井。想飄然一葉，颼颼短髮，中流臥、浮煙艇。可惜瑤臺路迥。抱淒涼、月中難認。相逢還是，冰壺浴罷，牙床酒醒。步襪空留，舞裳微褪，粉殘香冷。望海山依約，時時夢想，素波千頃。
水龍吟
作者：王沂孫
朝代：宋

曉霜初著青林，望中故國淒涼早。蕭蕭漸積，紛紛猶墜，門荒徑悄。渭水風生，洞庭波起，幾番秋杪。想重崖半沒，千峰盡出，山中路、無人到。前度題紅杳杳。溯宮溝、暗流空繞。啼螿未歇，飛鴻欲過，此時懷抱。亂影翻窗，碎聲敲砌，愁人多少。望吾廬甚處，只應今夜，滿庭誰掃。
水龍吟
作者：王沂孫
朝代：宋

翠雲遙擁環妃，夜深按徹霓裳舞。鉛華淨洗，涓涓出浴，盈盈解語。太液荒寒，海山依約，斷魂何許。甚人間、別有冰肌雪豔，嬌無奈、頻相顧。三十六陂煙雨。舊淒涼、向誰堪訴。如今謾說，仙姿自潔，芳心更苦。羅襪初停，玉璫還解，早凌波去。試乘風一葉，重來月底，與修花譜。
法曲獻仙音
作者：王沂孫
朝代：宋

層綠峨峨，纖瓊皎皎，倒壓波痕清淺。過眼年華，動人幽意，相逢幾番春換。記喚酒尋芳處，盈盈褪妝晚。已銷黯。況淒涼、近來離思，應忘卻、明月夜深歸輦。荏苒一枝春，恨東風、人似天遠。縱有殘花，灑征衣、鉛淚都滿。但殷勤折取，自遣一襟幽怨。
淡黃柳
作者：王沂孫
朝代：宋

花邊短笛。初結孤山約。雨悄風輕寒漠漠。翠鏡秦鬟釵別，同折幽芳怨搖落。素裳薄。重拈舊紅萼。嘆攜手、轉離索。料青禽、一夢春無幾，後夜相思，素蟾低照，誰掃花陰共酌。
無悶
作者：王沂孫
朝代：宋

陰積龍荒，寒度雁門，西北高樓獨倚。悵短景無多，亂山如此。欲喚飛瓊起舞，怕攪碎、紛紛銀河水。凍雲一片，藏花護玉，未教輕墜。清致。悄無似。有照水一枝，已攙春意。誤幾度憑欄，莫愁凝睇。應是梨花夢好，未肯放、東風來人世。待翠管、吹破蒼茫，看取玉壺天地。
綺羅香
作者：王沂孫
朝代：宋

玉杵餘丹，金刀剩彩，重染吳江孤樹。幾點朱鉛，幾度怨啼秋暮。驚舊夢、綠鬢輕凋，訴新恨、絳唇微注。最堪憐，同拂新霜，繡蓉一鏡晚妝妒。千林搖落漸少，何事西風老色，爭妍如許。二月殘花，空誤小車山路。重認取，流水荒溝，怕猶有、寄情芳語。但淒涼、秋苑斜陽，冷枝留醉舞。
綺羅香
作者：王沂孫
朝代：宋

屋角疏星，庭陰暗水，猶記藏鴉新樹。試折梨花，行人小闌深處。聽粉片、簌簌飄階，有人在、夜窗無語。料如今，門掩孤燈，畫屏塵滿斷腸句。佳期渾似如水，還見梧桐幾葉，輕敲朱戶。一片秋聲，應作兩邊愁緒。江路遠、歸雁無憑，寫繡箋、倩誰將去。謾無聊，猶掩芳樽，醉聽深夜雨。
綺羅香
作者：王沂孫
朝代：宋

夜滴研朱，晨妝試酒，寒樹偷分春豔。賦冷吳江，一片試霜猶淺。驚漢殿、絳點初凝，認隋苑、彩枝重翦。問仙丹，煉熟何遲，少年色換已秋晚。疏枝頻撼暮雨，消得西風幾度，舞衣吹斷。綠水荒溝，終是賦情人遠。空一似、零落桃花，又等閒、誤他劉阮。且留取，閒寫幽情，石闌三四片。
聲聲慢
作者：王沂孫
朝代：宋

高寒戶牖，虛白尊罍，千山盡入孤光。玉影如空，天葩暗落清香。平生此興不淺，記當年、獨據胡床。怎知道，是歲華換卻，處處堪傷。已是南樓曲斷，縱疏花淡月，也只淒涼。冷雨斜風，何況獨掩西窗。天涯故人總老，謾相思、永夜相望。斷夢遠，趁秋聲、一片渡江。
聲聲慢
作者：王沂孫
朝代：宋

風聲從臾，雲意商量，連朝滕六遲疑。茸帽貂裘，兔園準擬吟詩。紅爐旋添獸炭，辦金船、羔酒熔脂。問翦水，恁工夫猶未，還待何時。休被梅花爭白，好誇奇鬥巧，早遍瓊枝。彩索金鈴，佳人等塑獅兒。怕寒繡幃慵起，夢梨雲、說與春知。莫誤了，約王猷、船過剡溪。
聲聲慢
作者：王沂孫
朝代：宋

迎門高髻，倚扇清吭，娉婷未數西州。淺拂朱鉛，春風二月梢頭。相逢靚妝俊語，有舊家、京洛風流。斷腸句，試重拈彩筆，與賦閒愁。猶記凌波欲去，問明璫羅襪，卻為誰留。枉夢相思，幾回南浦行舟。莫辭玉樽起舞，怕重來、燕子空樓。謾惆悵，抱琵琶、閒過此秋。
聲聲慢
作者：王沂孫
朝代：宋

啼螿門靜，落葉階深，秋聲又入吾廬。一枕新涼，西窗晚兩疏疏。舊香舊色換卻，但滿川、殘柳荒蒲。茂陵遠，任歲華苒苒，老盡相如。昨夜西風初起，想蓴邊呼棹，桔後思書。短景悽然，殘歌共叩銅壺。當時送行共約，雁歸時、人賦歸歟。雁歸也，問人歸、如雁也無。
觀周曾秋塘圖有作
作者：王沂孫
朝代：宋

秋，秋。
蕭灑，清幽。
人靜處，水邊頭。
波細紋紋，風色颼颼。
鷗鷺情相狎，鳬鴛樂自由。
疎葦敗荷池沼，白蘋紅蓼汀洲。
幾竿漁釣去已盡，一段晚雲寒不收。
解連環
作者：王沂孫
朝代：宋

萬珠懸碧。想炎荒樹密，□□□□。恨絳娣、先整吳帆，政鬟翠逞嬌，故林難別。歲晚相逢，薦青子、獨誇冰頰。點紅鹽亂落，最是夜寒，酒醒時節。霜槎蝟芒凍裂。把孤花細嚼，時咽芳冽。斷味惜、回澀餘甘，似重省家山，舊遊風月。崖蜜重嘗，到了輸他清絕。更留人、紺丸半顆，素甌泛雪。
醉蓬萊
作者：王沂孫
朝代：宋

掃西風門徑，黃葉凋零，白雲蕭散。柳換枯陰，賦歸來何晚。爽氣霏霏，翠蛾眉嫵，聊慰登臨眼。故國如塵，故人如夢，登高還懶。數點寒英，為誰零落，楚魄難招，暮寒堪攬。步屧荒籬，誰念幽芳遠。一室秋燈，一庭秋雨，更一聲秋雁。試引芳樽，不知消得，幾多依黯。
金盞子
作者：王沂孫
朝代：宋

雨葉吟蟬，露草流螢，歲華將晚。對靜夜無眠，稀星散、時度絳河清淺。甚處畫角淒涼，引輕寒催燕。西樓外，斜月未沈，風急雁行吹斷。此際怎消遣。要相見、除非待夢見。盈盈洞房淚眼，看人似、冷落過秋紈扇。痛惜小院桐陰，空啼鴉零亂。厭厭地，終日為伊，香愁粉怨。
錦堂春·錦堂春慢
作者：王沂孫
朝代：宋

露掌秋深，花籤漏永，那堪此夕新晴。正纖塵飛盡，萬籟無聲。金鏡開奩弄影，玉壺盛水侵稜。縱簾斜樹隔，燭暗花殘，不礙虛明。美人凝恨歌黛，念徑年間阻，只恐雲生。早是宮鞋鴛小，翠鬢蟬輕。蟾潤妝梅夜發，桂燻仙骨香清。看姮蛾此際，多情又似無情。
錦堂春·錦堂春慢
作者：王沂孫
朝代：宋

桂嫩傳香，榆高送影，輕羅小扇涼生。正鴛機梭靜，鳳渚橋成。穿線人來月底，曝衣花入風庭。看星殘靨碎，露滴珠融，笑掩雲扃。彩盤凝望仙子，但三星隱隱，一水盈盈。暗想恁肩私語，鬢亂釵橫。蛛網飄絲罥恨，玉籤傳點催明。算人間待巧，似恁匆匆，有甚心情。
鎖窗寒·瑣寒窗
作者：王沂孫
朝代：宋

出谷鶯遲，踏沙雁少，殢陰庭宇。東風似水，尚掩沈香雙戶。憑莓階、雪痕乍鋪，那回已趁飛梅去。奈柳邊佔得，一庭新暝，又還留住。前度。西園路。記半袖爭持，鬥嬌眉嫵。瓊肌暗怯，醉立千紅深處。問如今、山館水村，共誰翠幄蕙炷。最難禁、向晚淒涼，化作梨花雨。
鎖窗寒·瑣寒窗
作者：王沂孫
朝代：宋

料峭東風，廉纖細雨，落梅飛盡。單衣惻惻，再整金猊香燼。誤千紅、試妝較遲，故園不似清明近。但滿庭柳色，柔絲羞舞，淡黃猶凝。芳景。還重省。向薄曉窺簾，嫩陰敧枕。桐花漸老，已做一番風信。又看看、綠遍西湖，早催塞北歸雁影。等歸時、為帶將歸，並帶江南恨。
鎖窗寒·瑣寒窗
作者：王沂孫
朝代：宋

趁酒梨花，催詩柳絮，一窗春怨。疏疏過雨，洗盡滿階芳片。數東風、二十四番，幾番誤了西園宴。認小簾朱戶，不如飛去，舊窠雙燕。曾見。雙蛾淺。自別後，多應黛痕不展。撲蝶花陰，怕看題詩團扇。試憑他、流水寄情，潮紅不到春更遠。但無聊、病酒厭厭，夜月荼縻院。
露華
作者：王沂孫
朝代：宋

晚寒佇立，記鉛輕黛淺，初認冰魂。紺羅襯玉，猶凝茸唾香痕。淨洗妒春顏色，勝小紅、臨水湔裙。煙渡遠，應憐舊曲，換葉移根。山中去年人到，怪月悄風輕，閒掩重門。瓊肌瘦損，那堪燕子黃昏。幾片故溪浮玉，似夜歸、深雪前村。芳夢冷，雙禽誤宿粉雲。
露華
作者：王沂孫
朝代：宋

紺葩乍坼。笑爛漫嬌紅，不是春色。換了素妝，重把青螺輕拂。舊歌共渡煙江，卻佔玉奴標格。風霜峭、瑤臺種時，付與仙骨。閒門晝掩悽側。似淡月梨花，重化清魄。尚帶睡痕香凝，怎忍攀摘。嫩綠漸滿溪陰，蔌蔌粉雲飛出。芳豔冷、劉郎未應認得。
青房並蒂蓮
作者：王沂孫
朝代：宋

醉凝眸。是楚天秋曉，湘岸雲收。草綠蘭紅，淺淺小汀洲。芰荷香裡鴛鴦浦，恨菱歌、驚起眠鷗。望去帆，一片孤光，棹聲伊軋櫓聲柔。愁窺汴堤翠柳，曾舞送當時，錦纜龍舟。擁傾國、纖腰皓齒，笑倚迷樓。空令五湖夜月，也羞照、三十六宮秋。正朗吟，不覺回橈，水花楓葉兩悠悠。
高陽臺
作者：王沂孫
朝代：宋

駝褐輕裝，狨韉小隊，冰河夜渡流澌。朔雪平沙，飛花亂拂蛾眉。琵琶已是淒涼調，更賦情、不比當時。想如今，人在龍庭，初勸金卮。一枝芳信應難寄，向山邊水際，獨抱相思。江雁孤回，天涯人自歸遲。歸來依舊秦淮碧，問此愁、還有誰知。對東風，空似垂楊，零亂千絲。
高陽臺
作者：王沂孫
朝代：宋

霜楮刳皮，冰花擘繭，滿腔絮溼湘簾。抱甕工夫，何須待吐吳蠶。水香玉色難裁翦，更繡針、茸線休拈。伴梅花，暗卷春風，斗帳孤眠。篝燻鵲錦熊氈。任粉融脂涴，猶怯痴寒。我睡方濃，笑他欠此清緣。揉來細軟烘烘暖，盡何妨、挾纊裝錦。酒魂醒，半榻梨雲，起坐詩禪。
高陽臺
作者：王沂孫
朝代：宋

殘雪庭陰，輕寒簾影，霏霏玉管春葭。小帖金泥，不知春在誰家。相思一夜窗前夢，奈個人、水隔天遮。但悽然，滿樹幽香，滿地橫斜。江南自是離愁苦，況遊驄古道，歸雁平沙。怎得銀箋，殷勤與說年華。如今處處生芳草，縱憑高、不見天涯。更消他，幾度東風，幾度飛花。
高陽臺
作者：王沂孫
朝代：宋

殘萼梅酸，新溝水綠，初晴節序暄妍。獨立雕欄，誰憐枉度華年。朝朝準擬清明近，料燕翎、須寄銀箋。又爭知、一字相思，不到呤邊。雙蛾不拂青鸞冷，任花陰寂寂，掩戶閒眠。屢卜佳期，無憑卻恨金錢。何人寄與天涯信，趁東風、急整歸船。縱飄零，滿院楊花，猶是春前。
齊天樂
作者：王沂孫
朝代：宋

綠槐千樹西窗悄，厭厭晝眠驚起。飲露身輕，吟風翅薄，半翦冰箋誰寄。淒涼倦耳。漫重拂琴絲，怕尋冠珥。短夢深宮，向人猶自訴憔悴。殘虹收盡過雨，晚來頻斷續，都是秋意。病葉難留，纖柯易老，空憶斜陽身世。窗明月碎。甚已絕餘音，尚遺枯蛻。鬢影參差，斷魂青鏡裡。
齊天樂
作者：王沂孫
朝代：宋

碧痕初化池塘草，熒熒野光相趁。扇薄星流，盤明露滴，零落秋原飛磷。練裳暗近。記穿柳生涼，度荷分暝。誤我殘編，翠囊空嘆夢無準。樓陰時過數點，倚闌人未睡，曾賦幽恨。漢苑飄苔，秦陵墜葉，千古淒涼不盡。何人為省。但隔水餘暉，傍林殘影。已覺蕭疏，更堪秋夜永。
齊天樂
作者：王沂孫
朝代：宋

十洲三島曾行處，離情幾番悽惋。墜葉重題，枯條舊折，蕭颯那逢秋半。登臨頓懶。更葵箑難留，苧衣將換。試語孤懷，豈無人與共幽怨。遲遲終是也別，算何如趁取，涼生江滿。掛月催程，收風借泊，休憶征帆已遠。山陰路畔。縱鳴壁猶蛩，過樓初雁。政恐黃花，笑人歸較晚。
齊天樂
作者：王沂孫
朝代：宋

冷煙殘水山陰道，家家擁門黃葉。故里魚肥，初寒雁落，孤艇將歸時節。江南恨切。問還與何人，共歌新闕。換盡秋芳，想渠西子更愁絕。當時無限舊事，嘆繁華似夢，如今休說。短褐臨流，幽懷倚石，山色重逢都別。江雲凍結。算只有梅花，尚堪攀折。寄取相思，一枝和夜雪。
齊天樂
作者：王沂孫
朝代：宋

一襟餘恨宮魂斷，年年翠陰庭樹。乍咽涼柯，還移暗葉，重把離愁深訴。西窗過雨。怪瑤佩流空，玉箏調柱。鏡暗妝殘，為誰嬌鬢尚如許。銅仙鉛淚似洗，嘆攜盤去遠，難貯零露。病翼驚秋，枯形閱世，消得斜陽幾度。餘音更苦。甚獨抱清高，頓成悽楚。謾想薰風，柳絲千萬縷。
風流子
作者：王泳祖
朝代：宋

東風長是客，簾櫳靜、燕子一雙飛。看花塢日高，翠陰護曉，柳塘風細，綠漲浮漪。腸斷處，渭城春樹遠，江國暮雲低。芳徑聽鶯，暗驚心事，畫簷聞鵲，試卜歸期。小樓凝佇地，疏窗下，幾度對說相思。記得菱花交照，素手曾攜。有新恨兩眉，向誰說破，芳心一點，惟我偏知。休為多情瘦卻，重有來時。
念奴嬌
作者：王渙
朝代：宋

水沉香靄，滿錢塘千里，秋煙如織。萬井歡聲瞻寶錢，遙指明星南極。輦路看花，神旗垂彩，名冠金門籍。平陽家世，凌煙都減顏色。須信勳業風流，陽春有腳，到處開桃李。洊擁油幢宸眷重，吳越江南江北。認取疏梅，東君深意，遣調羹訊息。鳳書飛下，綠槐元自相識。
念奴嬌
作者：王瀾
朝代：宋

憑高遠望，見家鄉、只在白雲深處。鎮日思歸歸未得，孤負殷勤杜宇。故國傷心，新亭淚眼，更灑瀟瀟雨。長江萬里，難將此恨流去。遙想江口依然，鳥啼花謝，今日誰為主。燕子歸來，雕樑何處，底事呢喃語。最苦金沙，十萬戶盡，作血流漂杵。橫空劍氣，要當一洗殘虜。
恨來遲
作者：王灼
朝代：宋

柳暗汀洲，最春深處，小宴初開。似泛宅浮家，水平風軟，咫尺蓬萊。更勸君、吸盡紫霞杯。醉看鸞鳳徘徊。正洞裡桃花，盈盈一笑，依舊憐才。
清平樂
作者：王灼
朝代：宋

墜紅飄絮。收拾春歸去。長恨春歸無覓處。心事顧誰分付。盧家小苑回塘。于飛多少鴛鴦。縱使東牆隔斷，莫愁應念王昌。
清平樂
作者：王灼
朝代：宋

東風歸早。已綠瀛洲草。紫殿紅樓春正好。楊柳半和煙嫋。玉輿遍繞花行。初聞百囀新鶯。歷歷因風傳去，千門萬戶春聲。
答李知几
作者：王灼
朝代：宋

答李知几：按：以下空白，据本集目录，除缺本题诗外。
長相思
作者：王灼
朝代：宋

來匆匆。去匆匆。短夢無憑春又空。難隨郎馬蹤。山重重。水重重。飛絮流雲西復東。音書何處通。
點絳唇
作者：王灼
朝代：宋

休惜餘春，試來把酒留春住。問春無語。簾卷西山雨。一掬愁心，強欲登高賦。山無數。煙波無數。不放春歸去。
念奴嬌
作者：王炎
朝代：宋

小妝朱檻，護秋英千點，金鈿如簇。黃葉白蘋朝露冷，只有孤芳幽馥。華髮蒼頭，宦情羈思，來伴花幽獨。巡簷無語，清愁何啻千斛。因念愛酒淵明，東籬雅意，千載無人續。身在花邊須一醉，小覆杯中醽醁。過了重陽，捻枝嗅蕊，休嘆年華速。明年春到，陳根更有新綠。
念奴嬌
作者：王炎
朝代：宋

曉來雨過，正海棠枝上，胭脂如滴。桃杏不敢來比似，信是傾城傾國。藏韻收香，誰能描貌，閣盡詩人筆。從教睡去，為留銀燭終夕。不待過了清明，綠陰結子，無處尋春色。簌簌輕紅飛一片，便覺臨風悽惻。莫道無情，嫣然一笑，也似曾相識。惜花無主，自憐身是行客。
怀忠堂辞
作者：王炎
朝代：宋

跂逸驾兮前修，佩武符兮典州。迹已陈兮德新，可敬而慕兮几春复秋。意其存兮閟千万年之原，谓其逝兮乃在浮罗之颠。奋忠精兮取义，贯羲娥兮烂然。隘尘寰兮上征，挥八极兮为仙。黄鹄脱骖兮素虬停驷，几弭节兮念遗民而来顾。高弁苍苍兮清苕瀰瀰，公来游兮湖山增美。游观罢兮来归。有蒲与荷兮清泠之池，鱼鸟怀生兮欣欣焉。其有依银钩虿尾兮，灿翠珉而陆离。弦琴兮击鼓，羞羔豚兮酌醑。跪起以荐兮愿公燕喜。公燕喜兮吾民乐康。却灾沴兮蠲除不祥。云来兮万祀，烝尝兮不忘。
怀忠堂辞
作者：王炎
朝代：宋

跂逸驾兮前修，佩武符兮典州。
迹已陈兮德新，可敬而慕兮几春复秋。
意其存兮閟千万年之原，谓其逝兮乃在浮罗之颠。
奋忠精兮取义，贯羲娥兮烂然。
隘尘寰兮上征，挥八极兮为仙。
黄鹄脱骖兮素虯停驷，几弭节兮念遗民而来顾。
高弁苍苍兮清苕瀰瀰，公来游兮湖山增美。
游观罢兮来归。有蒲与荷兮清泠之池，
鱼鸟怀生兮欣欣焉。其有依银钩虿尾兮，
灿翠珉而陆离。弦琴兮击鼓，
羞羔豚兮酌醑。跪起以荐兮愿公燕喜。
公燕喜兮吾民乐康。却灾沴兮蠲除不祥。
怀忠堂辞
作者：王炎
朝代：宋

跂逸驾兮前修，佩武符兮典州。
迹已陈兮德新，可敬而慕兮几春復秋。
意其存兮閟千万年之原，谓其逝兮乃在浮罗之颠。
奋忠精兮取义，贯羲娥兮烂然。
隘尘寰兮上征，挥八极兮为仙。
黄鹄脱骖兮素虬停驷，几弭节兮念遗民而来顾。
高弁苍苍兮清苕瀰瀰，公来游兮湖山增美。
游观罢兮来归。
有蒲与荷兮清泠之池，鱼鸟怀生兮欣欣焉。
其有依银鈎虿尾兮，灿翠珉而陆离。
絃琴兮击鼓，羞羔豚兮酌醑。
跪起以荐兮愿公燕喜。
公燕喜兮吾民乐康。
却灾沴兮蠲除不祥。
云来兮万祀，烝尝兮不忘。
憶秦娥
作者：王炎
朝代：宋

頭如雪。塵緣滾滾無休歇。無休歇。買田築屋，是何時節。從今事事都休說。巢安寮裡藏疏拙。藏疏拙。許誰為伴，溪山風月。
憶秦娥
作者：王炎
朝代：宋

胭脂點。海棠落盡青春晚。青春晚。少年遊樂，而今慵懶。春光不可無人管。花邊酌酒隨深淺。隨深淺。牡丹紅透，荼䕷香遠。
懷忠堂辭
作者：王炎
朝代：宋

跂逸駕兮前修，佩武符兮典州。
迹已陳兮德新，可敬而慕兮幾春復秋。
意其存兮閟千萬年之原，謂其逝兮乃在浮羅之顛。
奮忠精兮取義，貫羲娥兮爛然。
隘塵寰兮上征，揮八極兮爲仙。
黄鵠脫驂兮素虯停駟，幾弭節兮念遺民而來顧。
高弁蒼蒼兮清苕瀰瀰，公來遊兮湖山增美。
遊觀罷兮來歸。
有蒲與荷兮清泠之池，魚鳥懷生兮欣欣焉。
其有依銀鈎蠆尾兮，燦翠珉而陸離。
絃琴兮擊鼓，羞羔豚兮酌醑。
跪起以薦兮願公燕喜。
公燕喜兮吾民樂康。
却災沴兮蠲除不祥。
雲來兮萬祀，烝嘗兮不忘。
木蘭花慢
作者：王炎
朝代：宋

博山香霧冷，新雨過、怯單衣。正飛絮濛濛，平蕪杳杳，家在天涯。春難住、人易老，又等閒過了踏青時。枝上紅稀綠暗，杜鵑剛向人啼。依依。謾嘆歌生彈鋏，塵滿弦徽。想北山猿鶴，南溪鷗鷺，怪我歸遲。青雲事、今已晚，倚小窗、誰與話襟期。對酒有愁可解，擘箋無怨休題。
木蘭花慢
作者：王炎
朝代：宋

緗桃花樹下，記羅襪、昔經行。至今日重來，人惟獨自，花亦凋零。青鳥杳無資訊，遍人間、何處覓雲軿。紅錦織殘舊字，玉簫吹斷餘聲。銷凝。衣故幾時更。又誰復卿卿。念鏡裡琴中，離鸞有恨，別鵠無情。齊眉處同笑語，但有時、夢見似平生。愁對嬋娟三五，素光暫缺還盈。
清平樂
作者：王炎
朝代：宋

呢喃燕語。共訴春歸去。春去從他留不住。落盡枝頭紅雨。老翁袖手優遊。閒愁不到眉頭。過了麥黃椹紫，歸期只在新秋。
清平樂
作者：王炎
朝代：宋

兒曹耳語。借問何處去。家在翠微深處住。生計一犁春雨。客中且恁浮游。莫將事掛心頭。縱使人生滿百，算來更幾春秋。
清平樂
作者：王炎
朝代：宋

一杯椒醑。惜飲難成醉。爆竹聲中人未睡。共道今宵守歲。不如且就衾裯。誰能細數更籌。三百六旬過了，明朝卻是年頭。
臨江仙
作者：王炎
朝代：宋

雪片幻成肌骨，月華借與精神。一聲羌笛怨黃昏。吹香飄縞袂，脫跡委紅裙。枝上青青結子，子中白白藏仁。那時別是一家春。劈泥嘗煮酒，拂席臥清陰。
臨湘縣崇惠廟詞
作者：王炎
朝代：宋

仙伯兮逍遥，共騎鶴兮雲霄。
西弱水兮東瀛洲，超然變化兮不可以留。
農之田兮瘠田，仙弭節兮憫此民而勿去。
白雲橫兮翠微，石室幽幽兮宜而燕娛。
一竇之泉兮不溢不枯，仙顧而樂兮黄鵠翩其來歸。
有龍蟄兮於寒泉，潜而飛兮遥天。
仙吹簫兮擊鼓，老農酌醑兮互起舞。
仙馭飛龍兮四郊甘雨，旱不爲災兮年穀屢豐，我民敬恭兮蒙仙之澤無窮。
點絳唇
作者：王炎
朝代：宋

雨溼東風，誰家燕子穿庭戶。孤村薄暮。花落春歸去。浪走天涯，歸思縈心緒。家何處。亂山無數。不記來時路。
沁園春
作者：王炎午
朝代：宋

又是年時，杏紅欲臉，柳綠初芽。奈尋春步遠，馬嘶湖曲，賣花聲過，人唱窗紗。暖日晴煙，輕衣羅扇，看遍王孫七寶車。誰知道，十年魂夢，風雨天涯。休休何必傷嗟。謾贏得、青青兩鬢華。且不知門外，桃花何代，不知江左，燕子誰家。世事無情，天公有意，歲歲東風歲歲花。拚一笑、且醒來杯酒，醉後杯茶。
祝英臺·祝英臺近
作者：王琪
朝代：宋

可堪妒柳羞花，下床都懶，便瘦也教春知道。
訴衷情
作者：王益
朝代：宋

燒殘絳蠟淚成痕。街鼓報黃昏。碧雲又阻來信，廊上月侵門。愁永夜，拂香裀。待誰溫。夢蘭憔悴，擲果淒涼，兩處銷魂。
點絳唇
作者：王禹
朝代：宋

雨恨雲愁，江南依舊稱佳麗。水村漁市。一縷孤煙細。天際徵鴻，遙認行如綴。平生事。此時凝睇。誰會憑闌意。
待漏院记
作者：王禹偁
朝代：宋

天道不言，而品物亨、岁功成者，何谓也？四时之吏，五行之佐，宣其气矣。圣人不言而百姓亲、万邦宁者，何谓也？三公论道，六卿分职，张其教矣。是知君逸于上，臣劳于下，法乎天也。古之善相天下者，自咎、夔至房、魏，可数也，是不独有其德，亦皆务于勤耳，况夙兴夜寐，以事一人。卿大夫犹然，况宰相乎！朝廷自国初因旧制，设宰臣待漏院于丹凤门之右，示勤政也。至若北阙向曙，东方未明，相君启行，煌煌火城；相君至止，哕哕銮声。金门未辟，玉漏犹滴，彻盖下车，于焉以息。待漏之际，相君其有思乎？
其或兆民未安，思所泰之；四夷未附，思所来之。兵革未息，何以弭之；田畴多芜，何以辟之。贤人在野，我将进之；佞臣立朝，我将斥之。六气不和，灾眚荐至，愿避位以禳之；五刑未措，欺诈日生，请修德以厘之。忧心忡忡，待旦而入，九门既启，四聪甚迩。相君言焉，时君纳焉。皇风于是乎清夷，苍生以之而富庶。若然，总百官、食万钱，非幸也，宜也。
其或私仇未复，思所逐之；旧恩未报，思所荣之。子女玉帛，何以致之；车马器玩，何以取之。奸人附势，我将陟之；直士抗言，我将黜之。三时告灾，上有忧也，构巧词以悦之；群吏弄法，君闻怨言，进谄容以媚之。私心慆慆，假寐而坐，九门既开，重瞳屡回。相君言焉，时君惑焉。政柄于是乎隳哉，帝位以之而危矣。若然，则下死狱、投远方，非不幸也，亦宜也。
是知一国之政，万人之命，悬于宰相，可不慎欤？复有无毁无誉，旅进旅退，窃位而苟禄，备员而全身者，亦无所取焉。
棘寺小吏王某为文，请志院壁，用规于执政者。
闕題
作者：王禹偁
朝代：宋

□□□□□□□，□□□□□□□。
□□□□带嫩芽，不是貳車無此興。
此□□□□□□，□□□□□□□。
□□□□□□□，□□□□□□□。
黄冈竹楼记
作者：王禹偁
朝代：宋

黄冈之地多竹，大者如椽。竹工破之，刳去其节，用代陶瓦。比屋皆然，以其价廉而工省也。
子城西北隅，雉堞圮毁，蓁莽荒秽，因作小楼二间，与月波楼通。远吞山光，平挹江濑，幽阒辽夐，不可具状。夏宜急雨，有瀑布声；冬宜密雪，有碎玉声。宜鼓琴，琴调虚畅；宜咏诗，诗韵清绝；宜围棋，子声丁丁然；宜投壶，矢声铮铮然；皆竹楼之所助也。
公退之暇，被鹤氅衣，戴华阳巾，手执《周易》一卷，焚香默坐，消遣世虑。江山之外，第见风帆沙鸟，烟云竹树而已。待其酒力醒，茶烟歇，送夕阳，迎素月，亦谪居之胜概也。彼齐云、落星，高则高矣；井干、丽谯，华则华矣；止于贮妓女，藏歌舞，非骚人之事，吾所不取。
吾闻竹工云：“竹之为瓦，仅十稔；若重覆之，得二十稔。”噫！吾以至道乙未岁，自翰林出滁上，丙申，移广陵；丁酉又入西掖；戊戌岁除日，新旧岁之交，即除夕。有齐安之命；己亥闰三月到郡。四年之间，奔走不暇；未知明年又在何处，岂惧竹楼之易朽乎！幸后之人与我同志，嗣而葺之，庶斯楼之不朽也！
咸平二年八月十五日记。
千年調
作者：王義山
朝代：宋

勝地獨湖山，滿堂貯風月。歌舞大平氣象，雪回雲遏。紅鞋朱帽，隔岸喚船，芙蓉萬疊。人稀到，這清絕。因思舊事，莊敞平泉宅。莫與他人樹石，對兒孫說。難全晚節，不如一丘壑。住茅屋三間，任窮達。
念奴嬌
作者：王義山
朝代：宋

南昌奇觀，最東湖、好景重重疊疊。誰瞰湖光新佳閣，橫挹翠峰嶻辥。十里芙蓉，海神捧出，一鏡何明徹。鳶魚飛躍，活機觸處潑潑。容齋巨筆如椽，迎來一記，贏得芳名獨。猛憶泛蓮前日事，詩社杯盤頻設。倚看斜陽，簷頭燕子，如把興亡說。誰迎誰送，一川無限風月。
樂語
作者：王義山
朝代：宋

龍樓日永，鶴禁風薰，拂曉壽星光現。無限霞裾，欣傳帝母，與佛同生華旦。佳氣慈闈，看龍顏歡動，玉卮親勸。捧祝殷勤，對萱草青松，菖蒲翠軟。奇香噴，階前芍藥，頻繁紅深紫淺。遙望千官鷺序，曉仗初齊，趨覲慈元宮殿。更喜明朝，虹流佳節，同聽嵩山呼萬。湛露重重，燕慶兩宮，盛事如今親見。齊祝願、西崑凝碧，南山增綠，與天齊算。身長好，年年拜舞宮花顫。
樂語
作者：王義山
朝代：宋

金闕深深，正夏日初長禁柳青。祥煙紛簇，紅雲一朵，飛度彤庭。千妃隨步處，覺薰風、微拂觚稜。天顏喜，向東朝長樂，獻九霞觥。分明。西崑王母，來從光碧駕飛軿。為言今日，金仙新浴，共慶長生。捧桃上壽，天一笑、賜宴蓬瀛。沸歡聲。道明朝前殿，又祝椿齡。
瑞龍吟
作者：王義山
朝代：宋

晨光曙。遙見□灼文奎，照天心處。峨眉稜上西飛，北魁南極，騰輝燦麗。神皋地。爭看碧幢旗戟，藹然佳氣。深深有美堂中，繡幃□幕，笙歌不住。知是元戎初度，玉觥頻舉，雲堤煙市。時聽笑聲，都人相賀相語。人人說是，活佛生今世。襟懷內、嚴霜瑩月，春風秋水。文肅貂蟬貴。南豐學問，文昭節義。若問莊椿歲。堪誰比，清源曾公壽齒。郎君宥府，袞衣榮侍。
念奴嬌
作者：王自中
朝代：宋

扁舟夜泛，向子陵臺下，偃帆收櫓。水闊風搖舟不定。依約月華新吐。細酌清泉，痛澆塵臆，喚起先生語。當年綸釣，為誰高臥煙渚。還念古往今來，功名可共，能幾人光武。一旦星文驚四海，從此故人何許。到底軒裳，不如蓑笠，久矣心相與。天低雲淡，浩然吾欲高舉。
高陽臺
作者：王茂孫
朝代：宋

遲日烘晴，輕煙縷晝，瑣窗雕戶慵開。人獨春閒，金猊暖透蘭煤。山屏緩倚珊瑚畔，任翠陰、移過瑤階。悄無聲，彩翅翩翩，何處飛來。片時千里江南路，被東風誤引，還近陽臺。膩雨嬌雲，多情恰喜徘徊。無端枝上啼鳩喚，便等閒、孤枕驚回。惡情懷，一院楊花，一徑蒼苔。
點絳唇
作者：王茂孫
朝代：宋

折斷煙痕，翠蓬初離鴛鴦浦。玉纖相妒。翻被專房誤。乍脫青衣，猶著輕羅護。多情處。芳心一縷。都為相思苦。
訴衷情
作者：王蒼
朝代：宋

補成團扇繡殘工。並蒂瑞芙蓉。花心欲就針折，赬玉唾殘茸。尋斷緒，怨西風。寂寥中。兩般時候，舊月新霜，曉角昏鍾。
慶清朝慢·慶清朝
作者：王觀
朝代：宋

調雨為酥，催冰做水，東君分付春還。何人便將輕暖，點破殘寒。結伴踏青去好，平頭鞋子小雙鸞。煙郊外，望中秀色，如有無間。晴則個，陰則個，餖飣得天氣，有許多般。須教鏤花撥柳，爭要先看。不道吳綾繡襪，香泥斜沁幾行斑。東風巧，盡收翠綠，吹在眉山。
憶黃梅
作者：王觀
朝代：宋

枝上葉兒未展。已有墜紅千片。春意怎生防，怎不怨。被我安排，矮牙床斗帳，和嬌豔。移在花叢裡面。請君看。惹清香，偎媚暖。愛香愛暖金盃滿。問春怎管。大家拼、便做東風，總吹交零亂。猶肯自、輸我鴛鴦一半。
清平樂
作者：王觀
朝代：宋

黃金殿裡。燭影雙龍戲。勸得官家真個醉。進酒猶呼萬歲。折旋舞徹伊州。君恩與整搔頭。一夜御前宣住，六宮多少人愁。
清平樂
作者：王觀
朝代：宋

宜春小苑。處處花開滿。學得紅妝紅要淺。催上金車要看。君王曲宴瑤池。小舟掠水如飛。奪得錦標歸去，匆匆不惜羅衣。
高陽臺
作者：王觀
朝代：宋

紅入桃腮，青回柳眼，韶華已破三分。人不歸來，空教草怨王孫。平明幾點催花雨，夢半闌、敧枕初聞。問東君，因甚將春，老了閒人。東郊十里香塵滿，旋安排玉勒，整頓雕輪。趁取芳時，共尋島上紅雲。朱衣引馬黃金帶，算到頭、總是虛名。莫閒愁，一半悲秋，一半傷春。
庆清朝慢庆清朝踏青
作者：王观
朝代：宋

调雨为酥，催冰做水，东君分付春还。何人便将轻暖，点破残寒。结伴踏青去好，平头鞋子小双鸾。烟效外，望中秀色，如有无间。晴则个，阴则个，饾饤得天气，有许多般。须教镂花拨柳，争要先看。不道吴绫绣袜，香泥斜沁几行斑。东风巧，尽收翠绿，吹在眉山。
人月圓
作者：王詵
朝代：宋

小桃枝上春來早，初試薄羅衣。年年此夜，華燈盛照，人月圓時。禁街簫鼓，寒輕夜永，纖手同攜。更闌人靜。千門笑語，聲在簾幃。
失調名
作者：王詵
朝代：宋

帶了黃花，強飲茱萸酒。
花心動
作者：王詵
朝代：宋

春欲來時，看雪裡、新梅品流珍絕。氣韻楚江，顏色中央，數朵巧熔香蠟。嫩苞珠淚圓金燭，嬌腮潤、蜂房微缺。畫欄悄，佳人道妝，醉吟風月。淡白輕紅謾說。算何事、東君用心偏別。賦與異姿，添與清香，堪向苦寒時節。但教開後金尊滿，休惆悵、落時歌闕。斷腸也，繁枝為誰贈折。
花發沁園春
作者：王詵
朝代：宋

帝裡春歸，早先妝點，皇家池館園林。雛鶯未遷，燕子乍歸，時節戲弄晴陰。瓊樓珠閣，恰正在、柳曲花心。翠袖豔、衣憑闌干，慣聞弦管新音。此際相攜宴賞，縱行樂隨處，芳樹遙岑。桃腮杏臉，嫩英萬葉，千枝綠淺紅深。輕風終日，泛暗香、長蠻衣襟。洞戶醉，歸訪笙歌，晚來雲海沈沈。
落梅花·落梅
作者：王詵
朝代：宋

壽陽妝晚，慵勻素臉，經宵醉痕堪惜。前村雪裡，幾枝初綻，□冰姿仙格。忍被東風，亂飄滿地，殘英堆積。可堪江上起離愁，憑誰說寄，腸斷未歸客。流恨聲傳羌笛。感行人、水亭山驛。越溪信阻，仙鄉路杳，但風流塵跡。香豔濃時，東君吟賞，已成輕擲。願身長健，且憑闌，明年還放春訊息。
踏青遊
作者：王詵
朝代：宋

金勒狨鞍，西城嫩寒春曉。路漸入、垂楊芳草。過平堤，穿綠逕，幾聲啼鳥。是處裡，誰家杏花臨水，依約靚妝窺照。極目高原，東風露桃煙島。望十里、紅圍綠繞。更相將、乘酒興，幽情多少。待向晚、從頭記將歸去，說與鳳樓人道。
黃鶯兒
作者：王詵
朝代：宋

多情春意憶時節。北圃人來，傳道江梅，依稀芳姿，數枝新發。誇嫩臉著胭脂，膩滑凝香雪。問伊還記年時，正好相看，因甚輕別。情切。往事散浮雲，舊恨成華髮。算知空對，綺檻雕欄，孜孜望人攀折。愁未見苦思量，待見重端疊。願與永仿高堂，雲雨芳菲月。
勞拙堂歌
作者：王謙
朝代：宋

民吾同胞兮，撫之不得不勞兮。
拙雖獲罪，庸可逃兮。
僞不能以終朝兮，作之亦徒勞兮。
拙雖未敗，久乃昭兮。
琴歌
作者：王謹禮
朝代：宋

低露下，深幕垂，月照孤琴空絃咽，宵淚誰憐此夜心。
忆故人烛影摇红
作者：王诜
朝代：宋

烛影摇红，向夜阑，乍酒醒、心情懒。尊前谁为唱《阳关》，离恨天涯远。无奈云沉雨散。凭阑干、东风泪眼。海棠开后，燕子来时，黄昏庭院。
劳拙堂歌
作者：王谦
朝代：宋

民吾同胞兮，抚之不得不劳兮。拙虽获罪，庸可逃兮。伪不能以终朝兮，作之亦徒劳兮。拙虽未败，久乃昭兮。
劳拙堂歌
作者：王谦
朝代：宋

民吾同胞兮，抚之不得不劳兮。
拙虽获罪，庸可逃兮。
僞不能以终朝兮，作之亦徒劳兮。
拙虽未败，久乃昭兮。
琴歌
作者：王谨礼
朝代：宋

低露下，深幕垂，月照孤琴空弦咽，宵泪谁怜此夜心。
琴歌
作者：王谨礼
朝代：宋

低露下，深幕垂，月照孤琴空絃咽，宵泪谁怜此夜心。
眼兒媚
作者：王賞
朝代：宋

凌寒低亞出牆枝。孤瘦雪霜姿。歲華已晚，暗香幽豔，自與時違。化工放出江頭路，沙水冷相宜。東風自此，別開紅紫，是處芳菲。
倦尋芳
作者：王質
朝代：宋

斷崖樹老，側岸槎枯，倒倚斜插。腳面淺溪，掌樣平洲重疊。著芒鞋，攜竹杖，遇亂莎幽澗縈紆涉。那人家，有竹筍瓦缶。頗頗清冽。曾微呷。正斜陽淡淡，暮靄昏昏，晚風獵獵。轉眼已成陳跡。不堪追躡。試問舊醅還好在，暫停歸影留時霎。待重來，細拈弄、水花山葉。
倦尋芳
作者：王質
朝代：宋

冰壺秋月，去了潘郎，傳到梁老。騎馬乘船，麾斥五湖三島。任捎雲，兼拂日，拽蛟龍、鱗鬣都推倒。廂塵中，分付高人勝士，把雲煙掃。乾坤巧。自蒼筠無汗，烏錐無刃，此為至寶。第一君門通表。書囊諫草。第二文章揚事業，第三編簡攄懷抱。千百般，終久被他磨了。
別素質·憶瑤姬
作者：王質
朝代：宋

一個茅奄，三間七架。兩畔更添兩廈。倒坐雙亭平分，扶闌兩下。門前數十丘�岫枴�塍外更百十株桑柘。一溪活水長流，餘波及、蔬畦菜把。便是招提與蘭若。時鈔疏鄉園，看經村社。隨分鬥米相酬，環錢相謝。便闋少亦堪藉藉。常收些、筍乾蕨鮓。好年歲，更無兵無火，快活殺也。
山水友餘辭·刺椿
作者：王質
朝代：宋

喚春鳥，當春呼，莫錯呼，非茱萸。
前林迎榆郎，後林接榆姑。
刺椿，刺椿，黠禽掐捾餘姑存，土卵蕨鷄無宿根。
山水友餘辭·婆看蠶
作者：王質
朝代：宋

一百箔，二百箔，千百箔，遍村落。
官絹不厭厚，私絹不厭薄。
婆看蠶，婆看蠶，蒲桶荷包共作田，晚豅秋秋風摇稻髯。
山水友餘辭·水划蟲
作者：王質
朝代：宋

足爲櫂，鬚爲橈，舴艋子，何多勞。
黑油急旋旋，玉掌輕摇摇。
水划蟲，水划蟲，鸊鷈鷖鴨同從容，寬陂緩波無點風。
山水友餘辭·水澇子
作者：王質
朝代：宋

獺最黠，鼠更黠，知水情，識水脈。
荷花不禁掐，稻花不禁捾。
水澇子，水澇子，鷃濫堆隨江風起，自仗秋莎噆秋水。
山水友餘辭·水芋頭
作者：王質
朝代：宋

不粵卵，不岷鴟，雖沉波，堪作魁。
葧臍葉搓牙，芥{艹粗}苗整齊。
水芋頭，水芋頭，江湖百年無一愁，南灣北灣皆膳羞。
山水友餘辭·水蛾兒
作者：王質
朝代：宋

任霜葉，任霜花，啑飛蚊，味亦佳。
浪穩無弩狐，波平無鈎蛇。
水蛾兒，水蛾兒，石婦春風放盡絲，松根共掠蘋花飛。
山水友餘辭·涴鳴
作者：王質
朝代：宋

幸蒙寵，聊舂容，有水礦，無筠筒。
雪姑抬揌婦，巧婦堅正翁。
涴鳴，涴鳴，尋花尋柳無山無，繁陰漸合春模糊。
山水友餘辭·甜椎
作者：王質
朝代：宋

花成穗，子成毬，雅相似，終非儔。
茅栗低坡尾，旋栗高岡頭。
甜椎，甜椎，秋後秋樹倚斜暉，苦者擲與看牛兒。
山水友餘辭·甜藤
作者：王質
朝代：宋

元姓甘，不姓丁，引春風，含常春。
鷄翁呷甘露，祁婆插金稜。
甜藤，甜藤，粥香餳白度清明，一片春山快活聲。
山水友餘辭·秧鷄
作者：王質
朝代：宋

望水白，雁來黄，隔山拖，先拖秧。
卯子何日圓，馬牙何日長。
秧鷄，秧鷄，雨豪狹溪成闊溪，螺螄蠼子澎澎肥。
山水友餘辭·綠毛龜
作者：王質
朝代：宋

似太平，自開元，雖垂老，不踰錢。
只愛綠苔浄，勿愛金絲鮮。
綠毛龜，綠毛龜，三三八八總不知，彷徉露蔣風蒲稀。
山水友餘辭·苦菜
作者：王質
朝代：宋

王瓜後，靡草前，薺却苦，荼却甘。
貝母花哆哆，龍葵葉團團。
苦菜，苦菜，空山自有閒人愛，竹筯木瓢越甜煞。
山水友餘辭·茭白
作者：王質
朝代：宋

春斑犀，秋彫胡，一年計，在江湖。
赤脚白脚癯，黄鮮紅鮮杇。
茭白，茭白，{艹/广/盧}人漁子手拍拍，槳芽櫓臍曉香發。
山水友餘辭·蓼米
作者：王質
朝代：宋

無馬纏，無蝦鬚，羅裙帯，色色無。
願花變流沙，願花變穿珠。
蓼米，蓼米，秋風易摇入秋水，大平中期難屈指。
山水友餘辭·蔞蒿
作者：王質
朝代：宋

皤老白，角子烏，爾未萌，我已敷。
蘆笋茁戢戢，荻笋抽擢擢。
蔞蒿，蔞蒿，風枝兩葉老蕭蕭，草堂黍氏不得驕。
山水友餘辭·金櫻子
作者：王質
朝代：宋

薔薇花，榅桲實，多㗘㗱，津浥浥。
椰子亦成酒，縮沙亦成蜜。
金櫻子，金櫻子，速挽菖蒲出溪水，仍招茯苓并遠志。
山水友餘辭·銅觜
作者：王質
朝代：宋

不銀眉，不金翅，尋馱梁，搬草子。
啄花蠟觜獰，啄粟銅觜獰。
銅觜，銅觜，春環春嚶好兄弟，春喁自飛莫同隊。
山水友餘辭·鶻嘲
作者：王質
朝代：宋

鶻不挾，鵰不劂，各忀徉，毋獝狨。
一愁撦花裂，二愁踏花折。
鶻嘲，鶻嘲，相呼竊脂并博勞，同尋念佛婆羅巢。
山水友餘辭·黄花菜
作者：王質
朝代：宋

大金星，小金錢，急嚥淡，緩嚼甜。
黄花了未了，小兒群爭討。
黄花菜，黄花菜，大黄小黄甑蓬闓，飯香蔬香直一噫。
山水友餘辭·黄頭兒
作者：王質
朝代：宋

山鮑老，甘受嘲，山婆婆，惜得驕。
{毛胡}子來解腕，大頭來間交。
黄頭兒，黄頭兒，白黄頭兒有老時，鴉線靴頭相伴飛。
栗里華陽窩辭 栗里卉木 其一
作者：王質
朝代：宋

卉木之繁，所先我竹。
成兒超母，二百日足。
其次松柏，異餘同節。
自稚及老，升竹叔伯。
在我窩兮不欲摧，雪月雨風無亦宜，就中松風天下稀。
栗里華陽窩辭 栗里卉木 其二
作者：王質
朝代：宋

卉木之繁，無先我桑。
相助芙蓉，與吾集裳。
其次槐榆，春風同敷。
亦有翠葆，清涼吾廬。
在我窩兮不欲殘，六七月起秋風寒，蕭蕭吹得螵蛸乾。
栗里華陽窩辭 栗里牀 其一
作者：王質
朝代：宋

晝亦蝴蝶，夜亦蝴蝶。
普天長春，芳草無歇。
在我窩兮不可妨，瑇瑁珊瑚終剝牀，枕中江漢菰蒲香。
栗里華陽窩辭 栗里牀 其三
作者：王質
朝代：宋

礤礤其粗，异常异常其緊。
夫惟無華，可與相永。
在我窩兮不可嗤，徑微樹繁行稍遲，倦即倚牀齁片時。
栗里華陽窩辭 栗里牀 其二
作者：王質
朝代：宋

曲江錦茵，白蘋紅巾。
我茵不文，雖吐奚嗔。
在我窩兮不可驕，深陷溪山花柳毛，松房竹館棲身牢。
栗里華陽窩辭 栗里舟及櫂楫 其一
作者：王質
朝代：宋

山崎水嶇，無軌可濡。
草黭木黮，無轡可攬。
在我窩兮不可睽，孤篷秋風秋葉飛，露冷波寒宜早歸。
栗里華陽窩辭 栗里舟及櫂楫 其三
作者：王質
朝代：宋

𣻑𣻑其搟，{扌穀}{扌穀}其盪。
吾非榜人，惟意所向。
在我窩兮不可擲，菌桂木蘭皆不必，何材不動能浮碧。
栗里華陽窩辭 栗里舟及櫂楫 其二
作者：王質
朝代：宋

橫江斜風，零雨其濛。
無蓑無笠，誰適爲容。
在我窩兮不可殃，濈濈濕濕麾牛羊，負餱轉入魚龍鄉。
栗里華陽窩辭 栗里花藥 其一
作者：王質
朝代：宋

花藥之列，無先我梅。
宜江宜山，最宜幽溪。
其次桃李，色香俱美。
難哉李孟，諸君之子。
在我窩兮不欲稀，舍南舍北多令姿，足未出門心已歸。
栗里華陽窩辭 栗里花藥 其二
作者：王質
朝代：宋

花藥之列，無先我菊。
宜露宜風，大率宜肅。
其次蘭桂，饒山林氣。
菊不敢先，迭爲仲季。
在我窩兮不欲枯，山容貴癯神貴孤，塵外有此塵中無。
栗里華陽窩辭·壺觴
作者：王質
朝代：宋

乾爲天兮爲圓，有時兮不然。
醒復醒兮日月皆爲之右轉，醉復醉兮天勿爲之左旋。
騖遐觀兮北睨，斂孤照兮南䀽。
天下有道則庶人不議兮，夫何波浪之瀰漫。
柯欒欒兮我眄，松蕭蕭兮我撫。
阿衡去我兮已遠，我獨歌兮獨舞。
化無輿兮曷乘，盡無宅兮曷歸。
今茫茫兮何是，昨莽莽兮何非。
栗里華陽窩辭·栗里屨鞋
作者：王質
朝代：宋

有黄其總，有青其絇。
岩壑崎嶇，不利走趨。
在我窩兮不可排，白沙何嘗破青鞋，柳絮蒲花鋪滿街。
栗里華陽窩辭·栗里巾及冠
作者：王質
朝代：宋

東莊有紵，西莊有葛。
翾哉附蟬，棲我枯茁。
在我窩兮不可譏，斜日西西鳴竹絲，暗樹鈎冠休夜歸。
栗里華陽窩辭·栗里扇
作者：王質
朝代：宋

生綃白團，有風亦袢。
玉潤碧鮮，無風亦寒。
在我窩兮不可離，吾無玉手捉蒲葵，蒲葵自托東山輝。
栗里華陽窩辭·栗里杖及塵拂子
作者：王質
朝代：宋

溪昏霧多，潤即搓挪。
路微石狠，弱即擔柯。
在我窩兮不可摐，十二紅邊千百紅，入山轉深春轉濃。
栗里華陽窩辭·栗里杯觴及壺罇
作者：王質
朝代：宋

松陵木癭，草堂竹根。
草堂不貧，仍有瓦盆。
在我窩兮不可攙，自古英豪于此韜，不英不豪杯可銜。
栗里華陽窩辭·栗里枕
作者：王質
朝代：宋

塊不枕頭，防兒來偷。
疾攑深投，安枕長流。
在我窩兮不可忘，無煩酴酥入枕囊，但乞野菊花風香。
栗里華陽窩辭·栗里案
作者：王質
朝代：宋

昔冰我眼，今雪我身。
豈惟我身，又玉我心。
在我窩兮不可鄙，班坐春莎總吾椅，嗒隠春山亦吾机。
栗里華陽窩辭·栗里燭
作者：王質
朝代：宋

有月未生，誰與爲朋。
姑閟我光，少須爾明。
在我窩兮不可陵，疎幹一任梢浮雲，我自傳燈仍續燈。
栗里華陽窩辭·栗里琴
作者：王質
朝代：宋

宜竹宜松，宜山宜溪。
有月與風，無適不宜。
在我窩兮不可攖，千頭萬緒叢關心，纔聞一聲無一星。
栗里華陽窩辭·栗里翼彼新苗
作者：王質
朝代：宋

新苗之翼，無先我禾。
雪花將繁，雲子亦多。
其次麻麥，東阡西陌。
足度一世，奚止三日。
在我窩兮不欲荒，玉堂金馬輸禾場，醉倚碌碡歌斜陽。
栗里華陽窩辭·栗里衣
作者：王質
朝代：宋

芰荷我衣，芙蓉我裳。
秋風易彫，相從勿長。
在我窩兮不可侵，薪姑稻姨不可紉，樹有游絲茅有針。
栗里華陽窩辭·栗里車及輿
作者：王質
朝代：宋

跚跚以出，軋軋以趣。
山攃淺草，溪滔深蒲。
在我窩兮不可傷，竹竿潗潗桐油香，遮雨遮風遮夕陽。
栗里華陽窩辭·栗里鋤鏟刀斧
作者：王質
朝代：宋

我藥務滋，我蔬務榮。
閑卉閑花，任其死生。
在我窩兮不可沈，鏟欲平平鋤欲深，𣟸刀鈎林多錯薪。
栗里華陽窩辭·栗里香及香爐
作者：王質
朝代：宋

竹䶉食葉，切勿食根。
爾首銜蟬，我心騏驎。
在我窩兮不可嫚，楓樟爲謀石爲炭，卯鐘午魚可以換。
栗里華陽窩辭·游斜川辭
作者：王質
朝代：宋

風物兮美且閑，矯鷗馳魴兮各適所天。
南阜兮斜川，川雖斜兮心不然。
二鄰三曲兮爲誰，劉即周兮祖謝羊龐皆從而命之。
閙沙奔兮烟瞀，回峰轉兮雲䎖。
上下湓浦兮，無乃丹陽之桀人。
不恨廬山之弗秀兮，恨廬山之弗深。
栗里華陽窩辭·琴
作者：王質
朝代：宋

寫意兮憑聲，寄無所兮夫何能陶我心。
酤我醑我兮勿充，豈其餘兮于琴。
山空兮聲出，溪空兮聲澈。
遲有絃兮何時，溪山兮爲我流水而白雪。
虎溪石兮濺濺，靈山樹兮欒欒。
柏下之人已往兮，清吹毋爲之輕彈。
栗里華陽窩辭·穫西田下潠辭
作者：王質
朝代：宋

平疇兮交遠風，良苗兮懷新新。
欲升兮未升，猿鳥兮悲吟。
饒霜露兮深山，風氣兮先城郭而生寒。
堇不苦兮將辭其實，難倍伊蓰周兮又奚著而奚作。
青山白蓮兮遼遼邈邈，矧玉臺兮金闕。
樞相宣撫虞公壽雅 江艫 其一
作者：王質
朝代：宋

江之沄沄，艫之賁賁。
敵之休休，震于崑崙。
仁壽公一臨，靡靡其傾。
樞相宣撫虞公壽雅 江艫 其二
作者：王質
朝代：宋

江之洋洋，艫之揚揚。
敵之煌煌，孔熾厥芒。
仁壽公一噓，蕭蕭其凉。
樞相宣撫虞公壽雅 漢清 其一
作者：王質
朝代：宋

漢水之清，其石粼粼。
仁壽公來思，漢水則清。
樞相宣撫虞公壽雅 漢清 其二
作者：王質
朝代：宋

漢水之濁，其洄澳澳。
仁壽公往思，漢水則濁。
沁園春
作者：王質
朝代：宋

二百年間，十二時中，悲歡往來。但蓋頭一把，容身方丈，無多緣飾，莫遣塵埃。屈曲成幽，蕭條生淨，野草閒花都妙哉。家無力，雖然咫尺，強作縈迴。竹齋。向背松齋。須次第、春蘭秋菊開。在竹籬虛處，密栽甘橘，荊橋斜畔，疏種香梅。山芋芼羹，地黃釀粥，冬後春前皆可栽。門通水，荷汀蓼渚，足可徘徊。
泛蘭舟
作者：王質
朝代：宋

蕭蕭烏帽黃衫。元水拍雲巖。風清月白，一雙碧眼瑩秋潭。四海九州，茫茫東北，渺渺西南。松霜杉露毿毿。龍門隔如參井，青城佳氣與天參。蔽山充野，牡丹紅外茯苓甘。鶴頂凝丹，隙駒蹀躞，盡百年閒。乾坤雲海風帆。
清平樂
作者：王質
朝代：宋

從來清瘦。更被春僝僽。瘦得花身無可有。莫放隔簾風透。一枝相映孤燈。燈明不似花明。細看橫斜影下，如聞溪水泠泠。
清平樂
作者：王質
朝代：宋

斷橋流水。香滿扶疏裡。忽見一枝明眼底。人在山腰水尾。梨花應夢紛紛。徵鴻叫斷行雲。不見綠毛麼鳳，一方明月中庭。
清平樂
作者：王質
朝代：宋

江沙帶溼。莎露和煙泣。落日欲低紅未入。悄悄暮峰凝立。疏林秀色荒寒。頻頻駐騎回看。應是梧桐影下，秋風蹙碎眉山。
滿江紅
作者：王質
朝代：宋

紙張梅花，有叢桂、又有修竹。是何聲、雪飄遠渚，泉鳴幽谷。紅蓼白蘋須拂袖，餘音尚帶清香馥。挽素娥青女、問飛瓊，誰家曲。韓退之，歐永叔。惚兮恍，恍兮惚。試側耳，山常似黛，水常如玉。顏子操中何足怨，醉翁徽外無人續。正青天、明月上東南，芳時足。
無月不登樓
作者：王質
朝代：宋

池塘生春草，夢中共、水仙相識。細撥冰綃，低沈玉骨，攪動一池寒碧。吹盡楊花，糝氈消白。卻有青錢，點點如積。漸成翠、亭亭如立。漢女江妃入奩室。掰破靚妝擁出。夜月明前，夕陽敧後，清妙世間標格。中貯瓊瑤汁。才嚼破、露飛霜泣。何益。未轉眼，度秋風，成陳跡。
相見歡
作者：王質
朝代：宋

霜花零落全稀。不成飛。寒水溶溶漾漾、軟琉璃。紅未湧，青已露，白都晞。□□□□沙暖、戲鳧鷖。
眼兒媚
作者：王質
朝代：宋

雨潤梨花雪未乾。猶自有春寒。不如且住，清明寒食，數日之間。想君行盡嘉陵水，我已下江南。想看萬里，時須片紙，各報平安。
萬年歡
作者：王質
朝代：宋

一輪明月，古人心萬年，更寸心存。滄海化為黃土，心不成塵。杳杳興亡成敗，滿乾坤、未見知音。撫闌干、欲喚英魂，沈沈又沒人應。無聊敧枕搔首，夢廬中壇上，一似平生。共挽長江為酒，相對同傾。不覺霜風敲竹，睡覺來、海與愁深。拂袖去，塞北河西，紅塵陌上尋人。
蘇幕遮
作者：王質
朝代：宋

水風輕，吹不皺。上下浮光，兩鏡光相就。雲錦搖香吹散酒。細聽清談，玉屑津津嗽。明月前，斜陽後。竹露秋聲，拂拂寒生袖。掇取湖山聊入手。紫閣黃扉，到了終須有。
長相思
作者：王質
朝代：宋

紅疏疏，紫疏疏。可惜飄零著地鋪。春殘心轉孤。鶯相呼。燕相呼。樓下垂楊遮得烏。倚闌人已無。
長相思
作者：王質
朝代：宋

山青青。水青青。兩岸蕭蕭蘆荻林。水深村又深。風泠泠。露泠泠。一葉扁舟深處橫。垂楊鷗不驚。
鳳時春
作者：王質
朝代：宋

標格風流前輩。才瞥見春風，蕭然無對。只有月娥心不退。依舊斷橋，橫在流水。我亦共、月娥同意。肯將情移在，粗紅俗翠。除丁香薔薇酴醿外。便作花王，不是此輩。
□□□ 其一 闻鹃啼
作者：王质
朝代：宋

眼将穿，肠欲裂。声声似向春风说。春色飘零，自是人间客。不成泪，都成血。朝朝暮暮何曾歇。叫彻斜阳，又见空山月。
□□□·其二
作者：王质
朝代：宋

夜茫茫，春寂寂。寒烟叫裂空山石。吸尽东风，化作垂红滴。漏将阑，情转极。月明绕树声声急。无数闲花，尽染啼痕湿。
别素质/忆瑶姬·请浙江僧嗣宗住庵
作者：王质
朝代：宋

一个茅庵，三间七架。两畔更添两厦。倒坐双亭平分，扶阑两下。门前数十丘䆉稏。塍外更百十株桑柘。一溪活水长流，馀波及、蔬畦菜把。便是招提与兰若。时钞疏乡园，看经村社。随分斗米相酬，环钱相谢。便阙少亦堪借借。常收些、笋乾蕨鲊。好年岁，更无兵无火，快活杀也。
山水友余辞·刺椿
作者：王质
朝代：宋

唤春鸟，当春呼，莫错呼，非茱萸。
前林迎榆郎，后林接榆姑。
刺椿，刺椿，黠禽掐捾余姑存，土卵蕨鷄无宿根。
山水友余辞·水划虫
作者：王质
朝代：宋

足为棹，鬚为桡，舴艋子，何多劳。
黑油急旋旋，玉掌轻摇摇。
水划虫，水划虫，鸊鷈鹥鸭同从容，宽陂缓波无点风。
山水友余辞·水涝子
作者：王质
朝代：宋

獭最黠，鼠更黠，知水情，识水脉。
荷花不禁掐，稻花不禁捾。
水涝子，水涝子，鷃滥堆随江风起，自仗秋莎噆秋水。
山水友余辞·水芋头
作者：王质
朝代：宋

不粤卵，不岷鸱，虽沉波，堪作魁。
葧脐叶搓牙，芥{艹粗}苗整齐。
水芋头，水芋头，江湖百年无一愁，南湾北湾皆膳羞。
山水友余辞·水蛾儿
作者：王质
朝代：宋

任霜叶，任霜花，啑飞蚊，味亦佳。
浪稳无弩狐，波平无鈎蛇。
水蛾儿，水蛾儿，石妇春风放尽丝，松根共掠苹花飞。
山水友余辞·甜藤
作者：王质
朝代：宋

元姓甘，不姓丁，引春风，含常春。
鷄翁呷甘露，祁婆插金棱。
甜藤，甜藤，粥香饧白度清明，一片春山快活声。
山水友余辞·秧鷄
作者：王质
朝代：宋

望水白，雁来黄，隔山拖，先拖秧。
卯子何日圆，马牙何日长。
秧鷄，秧鷄，雨豪狭溪成阔溪，螺蛳蠼子澎澎肥。
山水友余辞·绿毛龟
作者：王质
朝代：宋

似太平，自开元，虽垂老，不踰钱。
只爱绿苔浄，勿爱金丝鲜。
绿毛龟，绿毛龟，三三八八总不知，彷徉露蒋风蒲稀。
山水友余辞·苦菜
作者：王质
朝代：宋

王瓜后，靡草前，荠却苦，荼却甘。
贝母花哆哆，龙葵叶团团。
苦菜，苦菜，空山自有閒人爱，竹筯木瓢越甜煞。
山水友余辞·茭白
作者：王质
朝代：宋

春斑犀，秋雕胡，一年计，在江湖。
赤脚白脚癯，黄鲜红鲜杇。
茭白，茭白，{艹/广/卢}人渔子手拍拍，桨芽橹脐晓香发。
山水友余辞·蓼米
作者：王质
朝代：宋

无马缠，无虾鬚，罗裙帯，色色无。
愿花变流沙，愿花变穿珠。
蓼米，蓼米，秋风易摇入秋水，大平中期难屈指。
山水友余辞·金樱子
作者：王质
朝代：宋

蔷薇花，榅桲实，多㗘㗱，津浥浥。
椰子亦成酒，缩沙亦成蜜。
金樱子，金樱子，速挽菖蒲出溪水，仍招茯苓并远志。
山水友余辞·鹘嘲
作者：王质
朝代：宋

鹘不挟，鵰不劂，各忀徉，毋獝狨。
一愁撦花裂，二愁踏花折。
鹘嘲，鹘嘲，相呼窃脂并博劳，同寻念佛婆罗巢。
山水友余辞·黄头儿
作者：王质
朝代：宋

山鲍老，甘受嘲，山婆婆，惜得骄。
{毛胡}子来解腕，大头来间交。
黄头儿，黄头儿，白黄头儿有老时，鸦线靴头相伴飞。
山水友余辞·黄花菜
作者：王质
朝代：宋

大金星，小金钱，急嚥淡，缓嚼甜。
黄花了未了，小儿群争讨。
黄花菜，黄花菜，大黄小黄甑蓬闿，饭香蔬香直一噫。
山水友馀辞·刺椿
作者：王质
朝代：宋

唤春鸟，当春呼，莫错呼，非茱萸。前林迎榆郎，后林接榆姑。刺椿，刺椿，黠禽掐捾馀姑存，土卵蕨鸡无宿根。
山水友馀辞·水划虫
作者：王质
朝代：宋

足为棹，须为桡，舴艋子，何多劳。黑油急旋旋，玉掌轻摇摇。水划虫，水划虫，鸊鷉鹥鸭同从容，宽陂缓波无点风。
山水友馀辞·水涝子
作者：王质
朝代：宋

獭最黠，鼠更黠，知水情，识水脉。荷花不禁掐，稻花不禁捾。水涝子，水涝子，鴳滥堆随江风起，自仗秋莎噆秋水。
山水友馀辞·水芋头
作者：王质
朝代：宋

不粤卵，不岷鸱，虽沉波，堪作魁。葧脐叶搓牙，芥■苗整齐。水芋头，水芋头，江湖百年无一愁，南湾北湾皆膳羞。
山水友馀辞·水蛾儿
作者：王质
朝代：宋

任霜叶，任霜花，啑飞蚊，味亦佳。浪稳无弩狐，波平无钩蛇。水蛾儿，水蛾儿，石妇春风放尽丝，松根共掠蘋花飞。
山水友馀辞·甜藤
作者：王质
朝代：宋

元姓甘，不姓丁，引春风，含常春。鸡翁呷甘露，祁婆插金棱。甜藤，甜藤，粥香饧白度清明，一片春山快活声。
山水友馀辞·秧鸡
作者：王质
朝代：宋

望水白，雁来黄，隔山拖，先拖秧。卯子何日圆，马牙何日长。秧鸡，秧鸡，雨豪狭溪成阔溪，螺蛳蠼子澎澎肥。
山水友馀辞·绿毛龟
作者：王质
朝代：宋

似太平，自开元，虽垂老，不踰钱。只爱绿苔净，勿爱金丝鲜。绿毛龟，绿毛龟，三三八八总不知，彷徉露蒋风蒲稀。
山水友馀辞·苦菜
作者：王质
朝代：宋

王瓜后，靡草前，荠却苦，荼却甘。贝母花哆哆，龙葵叶团团。苦菜，苦菜，空山自有閒人爱，竹箸木瓢越甜煞。
山水友馀辞·茭白
作者：王质
朝代：宋

春斑犀，秋彫胡，一年计，在江湖。赤脚白脚癯，黄鲜红鲜圬。茭白，茭白，■人渔子手拍拍，桨芽橹脐晓香发。
山水友馀辞·蓼米
作者：王质
朝代：宋

无马缠，无虾须，罗裙带，色色无。愿花变流沙，愿花变穿珠。蓼米，蓼米，秋风易摇入秋水，大平中期难屈指。
山水友馀辞·金樱子
作者：王质
朝代：宋

蔷薇花，榅桲实，多■㗱，津浥浥。椰子亦成酒，缩沙亦成蜜。金樱子，金樱子，速挽菖蒲出溪水，仍招茯苓并远志。
山水友馀辞·鹘嘲
作者：王质
朝代：宋

鹘不挟，雕不劂，各忀徉，毋獝狨。一愁扯花裂，二愁踏花折。鹘嘲，鹘嘲，相呼窃脂并博劳，同寻念佛婆罗巢。
山水友馀辞·黄头儿
作者：王质
朝代：宋

山鲍老，甘受嘲，山婆婆，惜得骄。■子来解腕，大头来间交。黄头儿，黄头儿，白黄头儿有老时，鸦线靴头相伴飞。
山水友馀辞·黄花菜
作者：王质
朝代：宋

大金星，小金钱，急咽淡，缓嚼甜。黄花了未了，小儿群争讨。黄花菜，黄花菜，大黄小黄甑蓬闿，饭香蔬香直一噫。
枢相宣抚虞公寿雅 其一 汉清
作者：王质
朝代：宋

汉水之清，其石粼粼。仁寿公来思，汉水则清。汉水之浊，其洄澳澳。仁寿公往思，汉水则浊。农耰于野，不蹂一苗。贾驰于郊，不惊一毛。公在襄阳，民生逍遥。公来自东，襄民蹙蹙，止公毋西。公来自吴，襄民蹙蹙，止公毋蜀。金我襄城，汤我汉江。春我之筐，秋我之箱。我耄皤皤，公昔年之，而曷捐之。我孩婴婴，公昔体之，而曷置之。日月躞躞，勿黧公色。霜露烈烈，勿华公发。公发勿华，我生则遐。吁彼苍天，佑我皇家。
枢相宣抚虞公寿雅 其二 江舻
作者：王质
朝代：宋

江之沄沄，舻之贲贲。敌之休休，震于昆崙。仁寿公一临，靡靡其倾。江之洋洋，舻之扬扬。敌之煌煌，孔炽厥芒。仁寿公一嘘，萧萧其凉。天子在宫，有恫悒悒。神主在庙，有震岌岌。暨我国人，以莫不惕。在宫雍雍，金石其音。在庙湛湛，虎兕其扃。暨我国人，以莫不宁。有庚之寅，维公其生。在巳之辛，维公其成。而有斯厄，而有斯人。匪天之私，伊宋之仁。大江之滨，采石之津。波之沦沦，石之粼粼。谓公可堙，江则可尘。山之嵚嵚，隰之畇畇。谓公可磨，山则可簪。
枢相宣抚虞公寿雅 汉清 其一
作者：王质
朝代：宋

汉水之清，其石粼粼。
仁寿公来思，汉水则清。
枢相宣抚虞公寿雅 汉清 其二
作者：王质
朝代：宋

汉水之浊，其洄澳澳。
仁寿公往思，汉水则浊。
枢相宣抚虞公寿雅 江舻 其一
作者：王质
朝代：宋

江之沄沄，舻之贲贲。
敌之休休，震于昆崙。
仁寿公一临，靡靡其倾。
枢相宣抚虞公寿雅 江舻 其二
作者：王质
朝代：宋

江之洋洋，舻之扬扬。
敌之煌煌，孔炽厥芒。
仁寿公一嘘，萧萧其凉。
枢相宣抚虞公寿雅·汉清
作者：王质
朝代：宋

汉水之清，其石粼粼。仁寿公来思，汉水则清。汉水之浊，其洄澳澳。仁寿公往思，汉水则浊。农耰于野，不蹂一苗。贾驰于郊，不惊一毛。公在襄阳，民生逍遥。公来自东，襄民蹙蹙，止公毋西。公来自吴，襄民蹙蹙，止公毋蜀。金我襄城，汤我汉江。春我之筐，秋我之箱。我耄皤皤，公昔年之，而曷捐之。我孩婴婴，公昔体之，而曷置之。日月躞躞，勿黧公色。霜露烈烈，勿华公发。公发勿华，我生则遐。吁彼苍天，佑我皇家。江之沄沄，舻之贲贲。敌之休休，震于昆崙。仁寿公一临，靡靡其倾。江之洋洋，舻之扬扬。敌之煌煌，孔炽厥芒。仁寿公一嘘，萧萧其凉。天子在宫，有恫悒悒。神主在庙，有震岌岌。暨我国人，以莫不惕。在宫雍雍，金石其音。在庙湛湛，虎兕其扃。暨我国人，以莫不宁。有庚之寅，维公其生。在巳之辛，维公其成。而有斯厄，而有斯人。匪天之私，伊宋之仁。大江之滨，采石之津。波之沦沦，石之粼粼。谓公可堙，江则可尘。山之嵚嵚，隰之畇畇。谓公可磨，山则可簪。
栗里华阳窝辞 其一 栗里卉木
作者：王质
朝代：宋

卉木之繁，所先我竹。成儿超母，二百日足。其次松柏，异馀同节。自稚及老，升竹叔伯。在我窝兮不欲摧，雪月雨风无亦宜，就中松风天下稀。
栗里华阳窝辞 其一 栗里床
作者：王质
朝代：宋

昼亦蝴蝶，夜亦蝴蝶。普天长春，芳草无歇。在我窝兮不可妨，玳瑁珊瑚终剥床，枕中江汉菰蒲香。
栗里华阳窝辞 其三 栗里床
作者：王质
朝代：宋

礤礤其粗，㛁㛁其紧。夫惟无华，可与相永。在我窝兮不可嗤，径微树繁行稍迟，倦即倚床齁片时。
栗里华阳窝辞 其二 栗里卉木
作者：王质
朝代：宋

卉木之繁，无先我桑。相助芙蓉，与吾集裳。其次槐榆，春风同敷。亦有翠葆，清凉吾庐。在我窝兮不欲残，六七月起秋风寒，萧萧吹得螵蛸乾。
栗里华阳窝辞 其二 栗里床
作者：王质
朝代：宋

曲江锦茵，白蘋红巾。我茵不文，虽吐奚嗔。在我窝兮不可骄，深陷溪山花柳毛，松房竹馆栖身牢。
栗里华阳窝辞 其二 栗里舟及棹楫
作者：王质
朝代：宋

横江斜风，零雨其濛。无蓑无笠，谁适为容。在我窝兮不可殃，濈濈湿湿麾牛羊，负糇转入鱼龙乡。
栗里华阳窝辞 栗里卉木 其一
作者：王质
朝代：宋

卉木之繁，所先我竹。
成儿超母，二百日足。
其次松柏，异余同节。
自稚及老，升竹叔伯。
在我窝兮不欲摧，雪月雨风无亦宜，就中松风天下稀。
栗里华阳窝辞 栗里卉木 其二
作者：王质
朝代：宋

卉木之繁，无先我桑。
相助芙蓉，与吾集裳。
其次槐榆，春风同敷。
亦有翠葆，清凉吾庐。
在我窝兮不欲残，六七月起秋风寒，萧萧吹得螵蛸干。
栗里华阳窝辞 栗里床 其一
作者：王质
朝代：宋

昼亦蝴蝶，夜亦蝴蝶。
普天长春，芳草无歇。
在我窝兮不可妨，瑇瑁珊瑚终剥床，枕中江汉菰蒲香。
栗里华阳窝辞 栗里床 其三
作者：王质
朝代：宋

礤礤其粗，异常异常其紧。
夫惟无华，可与相永。
在我窝兮不可嗤，径微树繁行稍迟，倦即倚床齁片时。
栗里华阳窝辞 栗里床 其二
作者：王质
朝代：宋

曲江锦茵，白苹红巾。
我茵不文，虽吐奚嗔。
在我窝兮不可骄，深陷溪山花柳毛，松房竹馆栖身牢。
栗里华阳窝辞 栗里舟及棹楫 其三
作者：王质
朝代：宋

𣻑𣻑其搟，{扌谷}{扌谷}其荡。
吾非榜人，惟意所向。
在我窝兮不可掷，菌桂木兰皆不必，何材不动能浮碧。
栗里华阳窝辞 栗里舟及棹楫 其二
作者：王质
朝代：宋

横江斜风，零雨其蒙。
无蓑无笠，谁适为容。
在我窝兮不可殃，濈濈湿湿麾牛羊，负糇转入鱼龙乡。
栗里华阳窝辞·壶觞
作者：王质
朝代：宋

乾为天兮为圆，有时兮不然。醒复醒兮日月皆为之右转，醉复醉兮天勿为之左旋。骛遐观兮北睨，敛孤照兮南䀽。天下有道则庶人不议兮，夫何波浪之瀰漫。柯栾栾兮我眄，松萧萧兮我抚。阿衡去我兮已远，我独歌兮独舞。化无舆兮曷乘，尽无宅兮曷归。今茫茫兮何是，昨莽莽兮何非。
栗里华阳窝辞·壶觞
作者：王质
朝代：宋

干为天兮为圆，有时兮不然。
醒復醒兮日月皆为之右转，醉復醉兮天勿为之左旋。
骛遐观兮北睨，敛孤照兮南䀽。
天下有道则庶人不议兮，夫何波浪之瀰漫。
柯栾栾兮我眄，松萧萧兮我抚。
阿衡去我兮已远，我独歌兮独舞。
化无舆兮曷乘，尽无宅兮曷归。
今茫茫兮何是，昨莽莽兮何非。
栗里华阳窝辞·栗里卉木
作者：王质
朝代：宋

卉木之繁，所先我竹。成儿超母，二百日足。其次松柏，异馀同节。自稚及老，升竹叔伯。在我窝兮不欲摧，雪月雨风无亦宜，就中松风天下稀。卉木之繁，无先我桑。相助芙蓉，与吾集裳。其次槐榆，春风同敷。亦有翠葆，清凉吾庐。在我窝兮不欲残，六七月起秋风寒，萧萧吹得螵蛸乾。
栗里华阳窝辞·栗里巾及冠
作者：王质
朝代：宋

东庄有纻，西庄有葛。
翾哉附蝉，栖我枯茁。
在我窝兮不可讥，斜日西西鸣竹丝，暗树鈎冠休夜归。
栗里华阳窝辞·栗里巾及冠
作者：王质
朝代：宋

东庄有纻，西庄有葛。翾哉附蝉，栖我枯茁。在我窝兮不可讥，斜日西西鸣竹丝，暗树钩冠休夜归。
栗里华阳窝辞·栗里床
作者：王质
朝代：宋

昼亦蝴蝶，夜亦蝴蝶。普天长春，芳草无歇。在我窝兮不可妨，玳瑁珊瑚终剥床，枕中江汉菰蒲香。曲江锦茵，白蘋红巾。我茵不文，虽吐奚嗔。在我窝兮不可骄，深陷溪山花柳毛，松房竹馆栖身牢。礤礤其粗，㛁㛁其紧。夫惟无华，可与相永。在我窝兮不可嗤，径微树繁行稍迟，倦即倚床齁片时。
栗里华阳窝辞·栗里案
作者：王质
朝代：宋

昔冰我眼，今雪我身。岂惟我身，又玉我心。在我窝兮不可鄙，班坐春莎总吾椅，嗒隐春山亦吾机。
栗里华阳窝辞·栗里案
作者：王质
朝代：宋

昔冰我眼，今雪我身。
岂惟我身，又玉我心。
在我窝兮不可鄙，班坐春莎总吾椅，嗒隠春山亦吾机。
栗里华阳窝辞·栗里烛
作者：王质
朝代：宋

有月未生，谁与为朋。
姑閟我光，少须尔明。
在我窝兮不可陵，疎干一任梢浮云，我自传灯仍续灯。
栗里华阳窝辞·栗里烛
作者：王质
朝代：宋

有月未生，谁与为朋。姑閟我光，少须尔明。在我窝兮不可陵，疏干一任梢浮云，我自传灯仍续灯。
栗里华阳窝辞·栗里琴
作者：王质
朝代：宋

宜竹宜松，宜山宜溪。有月与风，无适不宜。在我窝兮不可撄，千头万绪丛关心，才闻一声无一星。
栗里华阳窝辞·栗里琴
作者：王质
朝代：宋

宜竹宜松，宜山宜溪。
有月与风，无适不宜。
在我窝兮不可撄，千头万绪丛关心，纔闻一声无一星。
栗里华阳窝辞·栗里舟及棹楫
作者：王质
朝代：宋

山崎水岖，无轨可濡。草黭木黮，无辔可揽。在我窝兮不可睽，孤篷秋风秋叶飞，露冷波寒宜早归。横江斜风，零雨其濛。无蓑无笠，谁适为容。在我窝兮不可殃，濈濈湿湿麾牛羊，负糇转入鱼龙乡。？？其搟，■■其荡。吾非榜人，惟意所向。在我窝兮不可掷，菌桂木兰皆不必，何材不动能浮碧。
栗里华阳窝辞·栗里花药
作者：王质
朝代：宋

花药之列，无先我梅。宜江宜山，最宜幽溪。其次桃李，色香俱美。难哉李孟，诸君之子。在我窝兮不欲稀，舍南舍北多令姿，足未出门心已归。花药之列，无先我菊。宜露宜风，大率宜肃。其次兰桂，饶山林气。菊不敢先，迭为仲季。在我窝兮不欲枯，山容贵癯神贵孤，尘外有此尘中无。
栗里华阳窝辞·栗里衣
作者：王质
朝代：宋

芰荷我衣，芙蓉我裳。秋风易彫，相从勿长。在我窝兮不可侵，薪姑稻姨不可纫，树有游丝茅有针。
栗里华阳窝辞·栗里衣
作者：王质
朝代：宋

芰荷我衣，芙蓉我裳。
秋风易雕，相从勿长。
在我窝兮不可侵，薪姑稻姨不可纫，树有游丝茅有针。
栗里华阳窝辞·栗里锄铲刀斧
作者：王质
朝代：宋

我药务滋，我蔬务荣。
闲卉闲花，任其死生。
在我窝兮不可沈，铲欲平平锄欲深，𣟸刀鈎林多错薪。
栗里华阳窝辞·栗里锄铲刀斧
作者：王质
朝代：宋

我药务滋，我蔬务荣。闲卉闲花，任其死生。在我窝兮不可沈，铲欲平平锄欲深，？刀钩林多错薪。
栗里华阳窝辞·琴
作者：王质
朝代：宋

写意兮凭声，寄无所兮夫何能陶我心。
酤我醑我兮勿充，岂其余兮于琴。
山空兮声出，溪空兮声澈。
迟有絃兮何时，溪山兮为我流水而白雪。
虎溪石兮溅溅，灵山树兮栾栾。
柏下之人已往兮，清吹毋为之轻弹。
栗里华阳窝辞·琴
作者：王质
朝代：宋

写意兮凭声，寄无所兮夫何能陶我心。酤我醑我兮勿充，岂其馀兮于琴。山空兮声出，溪空兮声澈。迟有弦兮何时，溪山兮为我流水而白雪。虎溪石兮溅溅，灵山树兮栾栾。柏下之人已往兮，清吹毋为之轻弹。
栗里华阳窝辞·穫西田下噀辞
作者：王质
朝代：宋

平畴兮交远风，良苗兮怀新新。欲升兮未升，猿鸟兮悲吟。饶霜露兮深山，风气兮先城郭而生寒。堇不苦兮将辞其实，难倍伊蓰周兮又奚著而奚作。青山白莲兮辽辽邈邈，矧玉台兮金阙。
栗里华阳窝辞·穫西田下潠辞
作者：王质
朝代：宋

平畴兮交远风，良苗兮怀新新。
欲升兮未升，猿鸟兮悲吟。
饶霜露兮深山，风气兮先城郭而生寒。
堇不苦兮将辞其实，难倍伊蓰周兮又奚着而奚作。
青山白莲兮辽辽邈邈，矧玉台兮金阙。
栗里华阳窝辞·笙
作者：王质
朝代：宋

山不风兮风不松，■磕兮自生松风。夫何所嗜之太酷兮，山林将安为容。下坂兮飞鞚，袤川兮深弓。去彼取此兮但空，斯情兮焉穷。王母去兮云归，王子来兮霜霏。凤皇兮惊飞，明月在天兮星稀。畴昔兮成非，是耶非耶焉知。
青溪橋
作者：王遂
朝代：宋

倬彼清溪兮山高水長，上承黟歙兮下接錢唐。
雨稍漸漬兮衆流湯湯，家具舟楫兮商旅伏藏。
繄四海以爲家兮何獨困此一方，視己同溺兮用造舟以爲梁。
顧一歲之一新兮歲旱則亡，眷令長之遠慮兮不間雨暘。
晴日當空兮余備不忘，帝用時以安下民兮余敢不强。
雖傾余之囊橐兮使皆即乎康莊，彼慮如近憂兮令雖法而何傷。
公雖憂而民喜兮百世烝嘗。
題朝散郎劉公廟
作者：王遂
朝代：宋

文而博兮樂且有餘，武有勇兮莫之測窺，閩之南兮江之西。
俯視鼎鑊兮猶一潢池，士怯且惰兮若奉驕兒。
一夫死兮百將莫支，提千人兮左右以之。
嗟平生之志兮馬革裹屍，使畏死而偷生兮將形骸焉依。
题朝散郎刘公庙
作者：王遂
朝代：宋

文而博兮乐且有余，武有勇兮莫之测窥，闽之南兮江之西。
俯视鼎镬兮犹一潢池，士怯且惰兮若奉骄儿。
一夫死兮百将莫支，提千人兮左右以之。
嗟平生之志兮马革裹尸，使畏死而偷生兮将形骸焉依。
题朝散郎刘公庙
作者：王遂
朝代：宋

文而博兮乐且有馀，武有勇兮莫之测窥，闽之南兮江之西。俯视鼎镬兮犹一潢池，士怯且惰兮若奉骄儿。一夫死兮百将莫支，提千人兮左右以之。嗟平生之志兮马革裹尸，使畏死而偷生兮将形骸焉依。
桃源憶故人
作者：王道亨
朝代：宋

劉郎自是桃花主。不許春風閒度。春色易隨風去。片片傷春暮。返魂不用清香炷。卻有梅花淡佇。從此鎮長相顧。不怨飄殘雨。
念奴嬌
作者：王邁
朝代：宋

層臺雲外，閱古今、多少興衰成敗。老木千章，若個是、南國甘棠遺愛。群籟號風，繁陰蔽日，有此清涼界。賓朋在坐，朗然心目明快。更向會景亭前，登高弔古，此景何人會。歲歲春來春又去，獨有靈臺春在。早稻炊香，晚禾搖穗，管取三登泰。釀成春酒，把杯行樂須再。
念奴嬌
作者：王邁
朝代：宋

見山堂上，畫簾卷、猶是清和天氣。綠水紅蓮，雅稱得、瑤碧冰壺標緻，名在丹臺，籍通紫府，遊戲人間世。三洪華閥，自應生此人瑞。好是佳旦稱觴，班衣拜舞，有鵷雛相對。後院嬋娟爭勸酒，端午彩絲雙系。管取來年，雪羅風葛，榮被君恩賜。黑頭公相，直須眉壽千歲。
水龍吟
作者：王邁
朝代：宋

橙黃橘綠佳期，詰朝又報陽來複。籠蔥瑞氣，天教蟠繞，名門喬木。上界仙人，來遊西塾，驂鸞跨鶴。有如椽彩筆，箋天萬字，□呈了、琅玕腹。不願班行鳴玉。問君王、再分符竹。棣華輝映，庭萱春好，舉杯相屬。伯氏乘軺，諸公須又，安排除目。這堆床牙笏，人人道是，太夫人福。
沁園春
作者：王邁
朝代：宋

一笑樽前，數雄甲辰，幾位上臺。有唐裴相，徜徉綠野，我朝富老，遊戲昆臺。淮蔡功成，驚天動地，似勝單車和虜回。誰知道，活流民數萬，賽過平淮。君侯初度奇哉。五百歲、三賢前後來。任朱幡西向，不妨為富，義旗北指，也解為裴，將相功名，時來便做，且醉紅蕖三百杯。相期處，要千年汗竹，名節崔嵬。
沁園春
作者：王邁
朝代：宋

夜來鬥庵，左顧綠雲，右盼素娥。好態濃意遠，隨宜梳洗，輕輕蓮步，豔豔秋波。妒寵爭妍，嬌痴無際，齊勸詩翁金叵羅。翁微笑、□一時飲盡，誰少誰多。月娥。唱後顏酡。莫也怕、浮雲妒月麼。問蘇州刺史，舊歡如夢，江州司馬，衫溼如何。翠幕空垂，唾花無跡，忍聽樽前飛燕歌。銷凝處，正瀟瀟煙雨，偏惱東坡。
沁園春
作者：王邁
朝代：宋

人物渺然，蕙蘭椒艾，孰臭孰香。昔尹公和靖，與龜山老，雖同名節，卻異行藏。尹在當年，深居養道，親見兵戈興洛陽。楊雖出，又何畀於蔡，何救於章。公今為尹為楊。這一著須平心較量。正南洲潢弄，西淮鼎沸，廷紳噤舌，舉國如狂。招鶴亭前，居然高臥，許大乾坤誰主張。公須起，要擎天一柱，支架明堂。
沁園春
作者：王邁
朝代：宋

首尾四年，臺省好官，都做一回。便前頭更有，合當做底，何妨且恁，猛省歸來。甲第新成，開尊行樂，脆管繁弦十二釵。回頭笑，這狂生無用，削盡官階。狂生真個狂哉。潑性氣年來全未灰。有龍鱗鳳翼，不能攀附，牛衣漁具，早已安排。爛煮園蔬，熟煨山芋，白髮蒼顏窮秀才。官休做，莫狂無處著，送去瓊崖。
沁園春
作者：王邁
朝代：宋

臞老今朝，載酒渡江，送孟吉州。遇舟之人士，來前問政，此公官去，莫也宜留。老子曰嘻，我遊宦海，幾度遭他風打頭。君休問，但正因遇坎，行則乘流。江皋一葉驚秋。雁過也、嚴明白鷺洲。笑如今休顧，從前墮甑，無心相逐，等是虛舟。啄黍雞肥，新篘酒熟，且作山中萬戶侯。林泉好，卻輸公一著，先我歸休。
滿江紅
作者：王邁
朝代：宋

輕暖輕寒，正春滿、河陽花縣。誰報道，金鈴聲響，百花開遍。天上謫仙人瑞世，佛中有宰官身現。好看承、金母上瑤池，開華宴。爭捧取，金樽勸。更把取，丹砂煉。要朱顏長對，舞裙歌扇。準擬來年稱壽日，沈香亭裡春生面。有安期、大棗伴蟠桃，年年獻。
瑞鶴仙
作者：王邁
朝代：宋

芳菲春二月。正軟紅塵裡，踏青時節。山川孕人傑。好赤城丹洞，丰姿奇絕。雲霄閥閱。個精神、清如玉雪。看談兵議論，風霆舞劍，剛腸如鐵。聞說。年方英妙，已向城邊，飛書馳捷。誓清擊楫。寧久此，淹車轍。對花朝稱壽，朱顏未老，盡有功名事業。便張韓劉嶽傳名，何如一葉。
燭影搖紅
作者：王重
朝代：宋

煙雨江城，望中綠暗花枝少。惜春長待醉東風，卻恨春歸早。縱有幽情歡會，奈如今、風情漸老。鳳樓何處，畫闌愁倚，天涯芳草。
六州歌頭
作者：王野
朝代：宋

龍蟠虎踞，今古帝王州。水如淮，山似洛，鳳來遊。五雲浮。宇宙無終極，千載恨，六朝事，同一夢休。更莫問閒愁。風景悠悠。得似青溪曲，著我扁舟。對殘煙衰草，滿目是清秋。白鷺汀洲。夕陽收。黃旗紫蓋，中興運，鍾王氣，護金甌。駐遊蹕，開行殿，夾朱樓。送華輈。萬里長江險，集鴻雁，列貔貅。掃關河，清海岱，志應酬。機會何常，鶴唳風聲處，天意人謀。臣今雖老，未遣壯心休。擊楫中流。
六州歌颂
作者：王野
朝代：宋

龙蟠虎踞，今古帝王州。水如淮，山似洛，凤来游。五云浮。宇宙无终极，千载恨，六朝事，同一梦休。更莫问间愁。风景悠悠。得似青溪曲，著我扁舟。对残烟衰草，满目是清秋。白鹭汀洲。夕阳收。黄旗紫盖，中兴运，钟王气，护金瓯。驻游跸，开行殿，夹朱楼。送华辀。万里长江险，集鸿雁，列貔貅。扫关河，清海岱，志应酬。机会何常，鹤唳风声处，天意人谋。臣今虽老，未遣壮心休。击楫中流。
沁園春
作者：王野
朝代：宋

月地雲階，碧山丹水，春滿北園。正慈闈初度，酡顏綠髮，黃堂稱壽，畫戟朱幡。戲彩斕斑，安輿遊衍，未數當時萊與潘。今朝好，把一家和氣，散在千門。潛藩。誤玷君恩。人尚說、淳熙前狀元。幸物情如舊，親年未老，且開玉帳，共祝金樽。羅綺飄香，管絃度曲，晚歲歡娛誰與論。亭峰宴，似仙家大姥，盡見曾孫。
避暑烟水亭与王景文回纹联句一首
作者：王阮
朝代：宋

颜舒且对清樽酒，{景文}昼永方浓翠幄阴。{南卿}
环佩响溪寒浪急，{景文}画图藏谷绣烟深。
斑生石涧苔纹乱，{南卿}碧度云飞鸟影沉。{景文}
闲馆邃风来迥野，{南卿}隔楼斜日转疎林。{景文}
句·其二七
作者：王隨
朝代：宋

詩酒一生唯道□，田園數頃敵封侯。
沁園春
作者：王雲煥
朝代：宋

四十君王，三百載間，興亡一家。嘆幕府峰高，生涯社燕，胭脂井暗，富貴飛花。山骨呈羞，江聲帶恨，磨盡英雄歲月賒。君知否，是枋頭霸上，著數全差。倚空長劍吁嗟。奈爭戰年來似亂麻。但蒼陵古冢，白楊啼鴂，荒園廢沼，青草鳴蛙。旗蓋東南，風濤天塹，難比興亡隙地些。休凝佇，望長安路杳，夕照愁鴉。
失調名
作者：王齊叟
朝代：宋

蹙繡圈金，槃囊密約，未赴意先警。欲罷還休，臨行又怯，倚定畫欄痴等。簾風漸冷。先自慮、春宵不永。更那堪、斗轉星移，尚在有無之境。綠雲滿壓蝤蠐領。慚愧也、滿懷香擁。此際有誰知證。但樓前明月，窗間花影。
小蓬莱歌
作者：王𡌴
朝代：宋

僊之山兮□□，僊之水兮委陀。
驾轻车兮□□，□扁舟兮咏歌。
轶层巓兮□□，□□流兮白石楚楚。
上切汉兮□□，□□□兮在下。
崖花兮春芳，涧□□□□。
□□澄兮缣素，冰霜结兮璆琅。
□□□□鱼，鸟跃飞兮谁使。
石□年兮一□，三万里兮弱水。
于嗟蓬莱兮仙水是室庐，世之人兮莫知其歌□。
□□□兮披荆棘，驱虎兕兮□□□。
□□□兮海涛白，倒光景兮□□□。
□□□兮执华予，眇流盼兮□□□。
□□□兮涛无期，碧荔为衣兮□□□。
□□埃𡏖兮不可以控抟，□□□□□□□憺忘归。
小蓬萊歌
作者：王𡌴
朝代：宋

僊之山兮□□，僊之水兮委陀。
駕輕車兮□□，□扁舟兮詠歌。
軼層巓兮□□，□□流兮白石楚楚。
上切漢兮□□，□□□兮在下。
崖花兮春芳，澗□□□□。
□□澂兮縑素，冰霜結兮璆瑯。
□□□□魚，鳥躍飛兮誰使。
石□年兮一□，三萬里兮弱水。
于嗟蓬萊兮仙水是室廬，世之人兮莫知其歌□。
□□□兮披荆棘，驅虎兕兮□□□。
□□□兮海濤白，倒光景兮□□□。
□□□兮執華予，眇流盼兮□□□。
□□□兮濤無期，碧荔爲衣兮□□□。
□□埃𡏖兮不可以控摶，□□□□□□□憺忘歸。
探春探春慢
作者：田为
朝代：宋

小雨分山，断云镂日，丹青欢状清晓。柳眼窥晴，梅妆迎暖，林外幽禽啼早。烟径润如酥，正浓淡遥看堤草。望中新景无穷，最是一年春好。骄马黄金络脑。争探得东君，何处先到。万盏飞觞，千金倚玉，不肯轻辜年少。桃李怯残寒，半吐芳心犹小。谩教蜂蝶多情，未应知道。